“Pakhat le Pakhat Tlun Inn i Awnh u”—1 Peter 4:9 | Cawn awk Cauk\n“Phunzai loin pakhat le pakhat tlun inn i awnh u.” —1 PET. 4:9.\nUnau cungah khual dawtnak langhternak cu zeicah a biapit?\nKhual dawtnak langhter awkah zei caanṭha dah kan hmuh?\nKhual dawtnak langhter awkah zeinihdah a kan dawnh khawh, zeitindah kan tei khawh?\n1. Kumzabu pakhatnak i Khrihfa hna nih zei harnak dah an ton?\nAD 62 in 64 kar, caankhatkhat ah lamkaltu Peter nih “Pontus, Galatia, Kappadosia, Asia le Bithinia peng i ralzam bangin aa ṭhekmi” hna sinah ca a ṭial. (1 Pet. 1:1) Mah unau pawl cu hmun dangdang in a rami an si. Annih cu “a fakmi temh innak” le hremnak hna an tong i ṭih a nung tukmi caan ah an nung. Cucaah thapeknak le lamhruainak an herh. Peter nih “zeizong vialte donghnak caan hi a nai ko cang” tiah a ṭial. Mah hnuin kumhra hlanah Jerusalem khua cu a rawk cang lai. Mah a harmi caan ah inkhawhnak ngeih awkah Khrihfa pawl cu zeinihdah a bawmh hna lai?—1 Pet. 4:4, 7, 12.\n2, 3. Peter nih unau pawl kha khual dawtnak langhter awkah zeicah a forh hna? (A hramthawknak hmanthlak zoh.)\n2 Peter nih unau pawl kha “pakhat le pakhat tlun inn i awnh” awkah a forh hna. (1 Pet. 4:9) “Tlun inn awnh” timi Greek biafang cu “mising cungah dawt-zaangfahnak langhter” timi sullam a ngei. Asinain unau pawl cu pakhat le pakhat an i thei cang i hmunkhat ah rian hmanh an ṭuanṭi cang ko nain Peter nih “pakhat le pakhat” tlun inn i awnh awkah a forh hna. Khual dawtnak langhternak nih zeitindah a bawmh hna lai?\n3 Mah nih pakhat le pakhat a naihter deuh hna lai. Nang tah zeitin? Mi pakhat nih a inn ah len aan sawm i naa nuamh tuk lio caan kha naa cinken ti maw? Unau pakhatkhat kha inn ah len na sawm tikah mah nih aan naihter deuh hna lai. Khual dawtnak langhternak thawngin unau pawl he kan i theihngal deuh lai. Peter chan i Khrihfa pawl cu thil sining a chiat chin caah pakhat le pakhat naih tein an um a hau. “Ni hmanung bik” caan ah a nungmi kannih zong naih tein kan um a hau ve.—2 Tim. 3:1.\n4 Zeiti lam in dah “pakhat le pakhat” cungah khual dawtnak kan langhter khawh? Khual dawtnak langhter awkah zeinihdah a kan dawnh khawh, zeitindah kan tei khawh? A ṭhami khual si awkah zeinihdah a kan bawmh khawh?\nKhual Dawtnak Langhter Khawhnak Caanṭha\n5. Pumhnak ah khual dawtnak zeitindah kan langhter khawh?\n5 Pumhnak: Jehovah le a bupi nih i pumh awkah a kan sawm. Pumhnak ah a rami mikip, a hleiin mithar pawl kha kan don hna. (Rom 15:7) Annih zong Jehovah khual an si ve caah siarem tein kan umter hna a hau, zei bantuk muisam, zei bantuk thil an i hruk hmanhah ṭha tein kan don hna. (Jeim 2:1-4) Amah te lawngin a rak i pummi kha na pawngah na ṭhutter kho lai maw? Pumhnak program kong na chimh i Baibal caang pawl na hmuhsak tikah aa lawm tuk ko lai. Mah cu ‘khual tlun inn awnhnak’ ah a ṭha bikmi lam a si.\n6. Ahote cungah dah a bik in khual dawtnak kan langhter awk a si?\n6 Rawl: Baibal chan ah midang kha inn ah rawl ei an sawm hnanak thawngin khual dawtnak an langhter. (Gen. 18:1-8; Biac. 13:15; Luka 24:28-30) Cutin an tuahmi nih midang he pehtlaihnak ṭha ngeih an duh kha a langhter. Ahote cungah dah a bik in khual dawtnak kan langhter awk a si? Kan Khrihfabu i unau pawl cungah kan langhter awk a si. Hi chan ṭhalo cu a chiat chin cang caah unau pawl kha kan i bochan hna a hau, cun zumhawktlakmi hawikom kan si a hau. 2011 ah Uktu Bu nih United States i Bethel chungkhar Vennak Innsang Cawnnak kha zanlei suimilam 6:45 in 6:15 ah an thlen. Zeicah? Pumhnak tuan tein a dih ahcun khual dawtnak langhter awk le cohlan awkah a caan a kan ngeihter deuh lai tiah thawngthanhnak ah an thanh. A dang zung ṭengnge pawl zong nih cutin an thlen ve. Mah nih Bethel chungkhar pawl kha pakhat le pakhat ṭha tein i theih hngalh deuh awkah a bawmh hna.\nMithar pawl kha hmunkhat ah ei supsap eiṭi awk, rawl eiṭi awk le kaa khatkhat i kalṭi awkah na sawm kho hna lai maw?\n7, 8. Khual phungchimtu pawl cungah zeitindah khual dawtnak kan langhter khawh?\n7 A caan ah kan Khrihfabu ah phungchim dingin a dang Khrihfabu in, peng zohkhenhtu asiloah Bethel aiawhtu in unaupa hna an ra tawn. Cu bantuk caan ah an cungah khual dawtnak langhternak caanṭha kan hmu. (3 Johan 5-8 rel.) Khual dawtnak langhter khawhnak lamkhat cu kan inn ah rawl ei kan sawm hnanak in a si.\n8 United States i unaunu pakhat nih hitin a ti: “Kum tampi chung phungchimtu pawl le an nupile cungah khual dawtnak langhternak caanṭha kan hmu. Cutin kan langhter fatin kan i nuam tuk i kan zumhnak zong a fek chin. Khual dawtnak langhternak ruangah kan i ngaichih bal lo.”\n9, 10. (a) Ahote dah tlun inn awnh an hau? (b) Na inn cu a hmet hmanhah tlun inn na awnh kho hna lai maw? Tahchunhnak pe.\n9 A rak i ṭhummi khual: Baibal chan ah khual cheukhat kha tlun inn an awnh tawn hna. (Job 31:32; File. 22) Tuchan zongah cutin kan tuah ve. Peng zohkhenhtu pawl nih Khirhfabu an tlawn tikah tlun inn an herh. Cun Baibal tinṭan a kaimi le inn satu pawl zong nih tlun inn an herh ve men lai. Leiser ral a tong i a inn a rawkmi pawl zong nih an inn an remh ṭhan hlan tiang umnak hmun an herh. Mah tikah inn nganpi a ngeimi lawng nih an bawmh khawh hna tiah kan ruah awk a si lo. Annih nih mah hlanah voi tampi an rak bawmh cang men hna lai. Na inn cu a hmet hmanhah tlun inn na awnh kho hna lai maw?\n10 Thlanglei Korea i unaupa pakhat nih Baibal tinṭan a kaimi pawl kha tlun inn a awnh hna. Hitin a ṭial: “Nupi ka ngeihka a si i kan inn zong a hmet caah a hmasa ahcun kan i cungcang. Asinain nuva tuahkhat kha kan inn ah kan tlunter hna caah kan i nuam tuk. Nuva in Pathian an biakṭimi le thlaraulei hmuitinh phanh an i zuammi nih zeitluk in dah a nuamhter hna ti kha kan hmuh.”\n11. Mithar pawl cungah khual dawtnak langhter cu zeicah a hauh?\n11 Mithar pawl: Unau cheukhat cu nan Khrihfabu ah an rak i ṭhial men lai. A cheu cu nan Khrihfabu bawmh a herh caah an rak i ṭhialmi a si men lai. Asiloah hmaikal in rian pek an si men lai. Hmunthar, Khrihfabu thar, holh thar le nunphung thar hna cu an caah thlennak nganpi a si. Annih kha hmunkhat ah ei supsap eiṭi awk, rawl eiṭi awk le kaa khatkhat i kalṭi awkah na sawm kho hna lai maw? Mah nih hawithar ngeih awk le an caah aa thlengmi thil sining he i ziak awkah a bawmh hna lai.\n12. Khual dawtnak langhter tikah thil tampi timhtuah a hau lo ti kha zei hmuhtonnak nih dah a langhter?\n12 Khual dawtnak langhter tikah thil tampi timhtuah a hau lo. (Luka 10:41, 42 rel.) Unaupa pakhat nih a nupi he missionary an ṭuanka lio i thil sining kong kha hitin a chim: “Kan ngakchia rih i hmuhtonnak zong kan ngeih rih lo caah inn kha kan ngai tuk. Voikhat cu ka nupi nih inn kha a ngai tuk i zeiti ka hlemh len zongah san a tlai lo. Zanlei suimilam 7:30 hrawngah innka kingh thawng kan theih. Baibal a cawngmi pakhat nih theithu pathum a kan put i missionary thar pawl conglawmh awkah ka ra tiah a ti. Innchung ah luh kan sawm din awk ti kan pek. Cun lakphak le chocolate a lummi te kan dangh. Kannih nih Swahili holh kha kan thiam lo i anih zong Mirang holh a thiam ve lo. Asinain mah ni thawkin cuka hmun i unau pawl he kan hun i kom.”\nKhual Dawtnak Langhter awkah Zeihmanh i Dawnhter Hlah\n13. Khual dawtnak langhternak nih zei ṭhatnak dah aan hmuhter khawh?\n13 Khual dawtnak langhter awkah naa cungcang bal maw? Cutin na si ahcun a nuam tukmi caan ngeih awk le a hmunmi hawikom ser awkah caanṭha na sung lai. Khual dawtnak langhternak cu lilen lo awkah bawmtu ṭha bik a si. Cu a si ah khual dawtnak langhter awkah zeicah an i cungcang? A ruang cheukhat hi zohhmanh u sih.\n14. Khual dawtnak langhter awk le cohlan awkah a caan a za in kan ngeih lo ahcun zeidah kan tuah khawh?\n14 A caan le thazaang: Jehovah miphun pawl cu rian tampi an ngei i an rian a tam tuk. Cucaah khual dawtnak langhter awkah a caan le thazaang a za in kan ngei lo tiah cheukhat nih an ruah men lai. Cutin na ruah ahcun khual dawtnak langhter awk le cohlan awkah na caan na sersiam a hau men lai. Baibal nih khual dawtnak langhter dingin a kan forh caah mah cu a biapi tukmi a si. (Heb. 13:2) Khual dawtnak langhter cu kan tuah dingmi le tuah awkah aa tlakmi a si. Asinain khual dawtnak langhter awkah a biapi deuh lomi thil caah kan caan tam tuk pek lo a hau.\n15. Mi cheukhat nih khual dawtnak kan langhter kho lai lo tiah zeicah an ruah?\n15 Nangmahle nangmah naa hmuh ning: Khual dawtnak langhter na duh ko nain ka tuah kho lo tiah na ruat bal maw? Na ning a zah ca le khual pawl an um a har lai ti na phan caah a si men lai. Asiloah tangka tampi na ngeih lo ca le unau dang bantukin ka zohkhenh kho hna lai lo tiah na phan caah a si men lai. Na inn cu inn ṭha, lo ṭha si a hau lo. A thiangmi a si i nangmah zong komh a fawimi na si ahcun na khual pawl cu an i nuam ko lai.\n16, 17. Khual ngeihnak he aa tlaiin na lungre a theih ahcun zeidah na tuah khawh?\n16 Khual ngeihnak he aa tlaiin na lungre a theih ahcun nangmah lawng na si lo. Britain ram i Khrihfa upa pakhat nih hitin a chim: “Khual ca timhtuah tikah lungre a thei tuk. Asinain Jehovah biaknak he aa tlaiin hmuhmi ṭhatnak le lungsinak cu lungretheihnak nakin a tam deuh. Khual pawl he hmunkhat ah ṭhutṭi in, coffee din le biaruah kha ka duh tuk.” Khual cungah pumpak siaherhnak langhter cu a ṭha. (Fil. 2:4) Mi tampi cu an hmuhtonnak kong chim kha an duh. Anmah he hmunkhat i kan umṭi lawngah an hmuhtonnak kan theih khawh lai. A dang Khrihfa upa pakhat nih hitin a ṭial: “Unau pawl kha inn ah len ka sawm hna caah an kong le biatak an hngalh ning kong hna kha ṭha deuh in ka hun hngalh.” Khual cungah pumpak siaherhnak na langhter ahcun an i nuam lai ti kha na zumh khawh.\n17 Baibal tinṭan a kaimi unau pawl kha a inn ah a tluntermi hmaikal unaunu pakhat nih hitin a chim: “Ka inn cu a sawhsawhte a si i ka thilri pawl cu secondhand lawngte an si caah a hmasa ahcun ka lungre a thei. Asinain tinṭan petu pakhat i a nupi chimmi bia nih ka hna a ka ngamter. Khualtlawng rian an ṭuan lioah thilri chawva tampi a ngei lomi, nunning sawhsawh tein a nung i thlaraulei nutling, patling a simi hna sin kan i ṭhumh tikah kan i nuam bik tiah a ti. Mah bia nih ka nu nih a chim tawnmi ‘Dawtnak aa telnak zanriah cu an hringso he lawng hmanh siseh law a ṭha deuh’ timi bia kha a ka hngalhter ṭhan.” (Ptb. 15:17) Dawtnak nih khual dawtnak langhter awkah a kan forh. Cucaah lungretheih a hau lo.\n18, 19. Khual dawtnak nih a ṭhalomi lungput tei awkah zeitindah a kan bawmh khawh?\n18 Midang na hmuh hna ning: Nan Khrihfabu i pakhatkhat nih na thin an in hunter maw? A hramthawk ahcun na thin a hung ve men ko lai nain na tawnghtham lo ahcun thil sining cu a chia chin lai. Mah he ziaza aa khat lomi cungah khual dawtnak langhter na duh men lai lo. Asiloah hlanah na lung aan fahtermi kha philh awkah naa harhmi zong a si kho men.\n19 Khual dawtnak na langhter ahcun na ral pawl he hmanh pehtlaihnak ṭha na ngei kho lai tiah Baibal nih a ti. (Phungthlukbia 25:21, 22 rel.) Khual dawtnak langhternak nih lung i khah lonak kha a zorter khawh. Cun Jehovah nih biatak i a hnuh lioah a hmuhmi a ṭhami ziaza hna kha na hun hmuh ve lai. (Johan 6:44) Dawtnak in len na sawm tikah a ṭhami pehtlaihnak nan ngei kho lai. Dawtnak in na tuahmi a si kha zeitindah na langhter khawh? Lamkhat cu Filipi 2:3 i “toidornak lungthin tu kha ngei cio u law midang nakin ka ṭha deuh tiah zeitikhmanh ah vaa ruat hlah u” timi ruahnak cheuhnak zulhnak thawngin a si. Kan unau pawl cu kanmah nakin an ṭha deuh tiah kan ruah awk a si. An langhtermi zumhnak, inkhawhnak le a dang Khrihfa ziaza hna in kan cawn khawh. An ngeihmi ziaza ṭha hna ruahnak nih kan dawtnak kha a fehter chin lai i an cungah khual dawtnak langhter awkah a fawi deuh lai.\nA Ṭhami Khual Si\nInn-ngeitu nih khual pawl caah ṭha tein an timhtuah tawn (Catlangbu 20 zoh)\n20. Sawmnak pakhat kan cohlan tikah a biakam ningin a tuahmi kan si kha zeitin le zeicah kan langhter awk a si?\n20 Salm caṭialtu David nih “BAWIPA, na biakinn chungah ahodah a um lai?” tiah a hal. (Salm 15:1) Mah hnuah Jehovah nih a khual pawl ngeihter a duhmi hna sining pawl kha David nih a langhter. Mah lak i pakhat cu biakam ningin tuah kha a si. “Zeitluk in a har hmanhah a biakam ningin a tuah zungzal.” (Salm 15:4) An kan sawmmi kan cohlan cang a si ahcun a herh loin kan let ṭhan awk a si lo. Kan let ahcun inn-ngeitu nih kan caah an timhtuahmi vialte cu pakpalawng ah a cang lai. (Matt. 5:37) Cheukhat cu anmah kal an duh deuhnak hmun ah an kal khawh nakhnga sawmnak kha an let ṭhan. Mah cu dawtnak le upatnak langhter a si lai maw? Inn-ngeitu nih an kan pekmi paoh kha lunglawm tein kan cohlan awk a si. (Luka 10:7) Let ṭhan a hauh ahcun inn-ngeitu kha a rannak in kan theihternak thawngin dawtnak le zawnruahnak kan langhter khawh.\n21. Nunphung upatnak nih a ṭhami khual si awkah zeitindah a kan bawmh khawh?\n21 Hmunhma nunphung zong upat a biapi. Nunphung cheukhat ahcun sawm loin a rami khual kha ṭha tein an conglawmh ko hna nain cheukhat tu nih cun a hlankan in timhtuah hmasa kha an duh. Hmun cheukhat ahcun inn-ngeitu nih khual kha rawl thawthaw an pek hmasa hna i a hnuah anmah chungkhar an ei. Hmun cheukhat ahcun hmunkhat ah an eiṭi dih hna. Hmun cheukhat ahcun khual nih pakhatkhat an i put i cheukhat ahcun i put a hau lo. Nunphung cheukhat ahcun khual nih a voikhatnak asiloah a voihnihnak sawmnak kha upatnak tein an al tawn. Asinain hmundang ahcun sawmnak cohlan lo cu mi zeirel lo bantuk a si. A kan sawmtu inn-ngeitu kha kan si khawh chungin kan lawmhter hna awk a si.\n22. “Pakhat le pakhat tlun inn i awnh” cu zeicah a biapit tuk?\n22 Peter nih “zeizong vialte donghnak caan hi a nai ko cang” tiah a ti. (1 Pet. 4:7) Atu ah a um bal lomi harnak nganpi kan tong. Hi chan ṭhalo cu a chiat chin cang caah unau pawl kha kan dawt chinchin hna awk a si. “Pakhat le pakhat tlun inn i awnh u” timi Peter ruahnak cheuhnak kha atu ah kan zulh chinchin awk a si. (1 Pet. 4:9) Khual dawtnak langhter cu duh a nungmi ziaza a si i a zungzal in a herhmi a si.


DR NGUN CUNG LIAN NIH VICTORIA CAMP A KHAMH - News and Media\nDr. Ngun Cung Lian nih Camp Victoria a huhhim: Laimi a leng pavuar lawng in kan fim hna. Tutan dothlennak kong he pehtlai in thil sining fiang te in van chim ka duh. Myanmar rampi huap in Dr. Ngun Cung Lian cu ruahnak petu a si. Upat awk tlak taktak a si. Rampi pakhat ruahnak van pek cu a fawi lo.Kanmah Chin mi chung bak in a si tik ah lung ahmui hringhrang. Pathian sin thlacam piak usih. Mah ti ka chim tiah Dalan (Leirawitu) ka ti lai u cih. Judah Iscariot ka si lo ti zong a hmaisa ah chim ka duh.\nDr. Ngun Cung Lian hi um hlah sehlaw Victoria Camp khi an lak cang lai.Dr. Ngun Cung Lian nih a thloh lengmang hna i, mah caah si an ti. Cucu nan zum cio dek maw? Mah hi a dik ko ah cun, Dr. Ngun Cung Lian hi upat tlak taktak lai pasal ttha si hnga. Credit: Global Village News\nSalai Peter Sui Hnin Cabia.CAN/F Kan Pale Hi Thanchiat Le Soisel Caan A Si Ti Lo .CNA/CNF kan pale hi huat le soisel hna ding an si lo, a hlan lio pi CNA /CNF an rak dirh ka i an tuah sarnak ruang ah tu ni tiang nan huat kho rih mi hna hi cu, Dawtnak tak tak le theihthiamnak a ngei lo mi nan si ko, a hlan lio ah cun mipi nih zei nan rak rel hna lo.\nNan rak dirh kamh duh hna lo caah an har sa tuk lung in le rawl ei awk ti bantuk an rak ngeih lo ruang ah thil an tuah sual mi te te an rak um len ko lai nain, tu ban tuk caan ah hin cun lungfim caan a za cang, minung hi sulpalh nak a ngei lo mi ho hmanh kan um lo, Pathian rian tuan cheukhat kan Pastor te le Rev. a tuan mi hmanh khi a hlan an tuan bia ah zu ding sa ei tak mi, a rak hrawkhawl tak mi an tam pi ve ko.\nPathian dawtnak an hngal hnu ah Pathian rian tuan than mi an tam pi ko, cu ve bantuk cun CNA /CNF kan pale zong an hlan ah zeiban tuk hmanh in rak um hna seh law, tu ni tiang ah cun ram dawtnak a ngei tak tak mi an si ko, a hlan i an tuah sarnak then then te kha tu tiang i tleih peng awk an tha lo, CNA /CNF kan pa le zong mihrut an si lo, remkhel lei in bochan tak mi kan pale mifim an tampi, mipi nih nan dirh kamh mi hna le nan dawtnak hi an thei tuk ve ko.\nA hlan i an rak har sa tuk lio ban tuk khan an si ti lo ti kha rak theih piak ve hna uh, tu ah hin chim ko lo ah cun CNA /CNF kan pa le hi um hna hlah seh law CDF hi, hi tluk hin kan dir kho lai lo, Ralkap traning a kan pe tu zong an um lai lo, CNA/ CNF nih ralkap traning an pek mi hna khi kanmah Chinmi long hi kan si lo, kawl rawn lei in a rak kai mi tampi an um ve len.\nCNA/ CNF kan pale hi rak um hna hlah seh law CDF hi khawi ka dah hriamnam kan cawk lai ti hmanh kan thei lai lo hih. Caan a ruah hnu long ah CDF zong nih kanmah tein hriam kan cawk khawh ve ko ti phun in CDF long hi dirh kamh awk a tha lo, hriamnam kan cawk khawhnak le kan lak khawh nak a hram pi cu CNA/ CNF kan pa le thawng in a si.\nCDF kan thawn khawh nak ding i a kan dir pi tu cu CNA CNF kan pa le hi an si ti hi rak kan philh piak ve hlah uh. Tu hnu long ah CDF kan mah tein hriam kan cawk khawh ve ko kan dir kho ve ko ti ding si lo, kan hram pi a si mi kha philh awk an tha lo, kan dohthlennak kan tei khawh nak ding caah cun CNA /CNF kan pa le hi biatak tein kan dirh kamh ve hna hau.\nCDF long kan thawng ter, kan dirh kamh si cun kan dohthlennak kan tei nak lam hi a hlat deuh lai. Cu caah cun kan mipi kan lung fim cang seh, dawtnak le theihthiamnak a ngei mi le lungrual nak a ngei mi miphun si cang hna u sih.Chinchiah: CNA/F kan pa le an soiselnak le an huatnak hna ka hmuh ton caah keimah hmuh ning tein ka tial ve mi si, ka tial sual mi hna um cun a ruah zia ka thiam hram uh tiah kan nawl hna. Credit: Salai Peter Sui Hnin


UK Prime Minister Theresa May cu a tah buin a rian ai phuak, upat a tlak tuk an ti cio | Salai Lungthli Tum\nUK Prime Minister Theresa May cu a tah buin a rian ai phuak, upat a tlak tuk an ti cio\nPosted on May 24, 2019 by Salai Lungthli Tum in WORLD // 0 Comments\nUK Prime Minister Theresa May cu a rian tlam a tlin khawh deuh lo caah prime minister sinak in ai din ko cang, ai dinhnak kong a phuan lio ah mitthli he a tap chih.\nUK mipi nih European Union(EU) chuah tak ding biachahnak an tuah hnu ah Theresa May hi prime minister tuan ai thawkmi a si. EU hruaitu hna he hnatlaknak tampi a ser, a sermi hnatlaknak cu UK parliament ah MP hna nih an fehter duh bal lo.\nTheresa May a rian ngan bik tiah an ruahmi cu EU in UK chuahpi khawh ding hi a si, nain kum 3 chung ah tlam a tlinh khawh rih lo caah hruaitu si awk kai tlak ti lo, UK nih hruaitu thar a herh a ti i a rian ai din hi a si.\nKa si khawh chung in UK hi EU in chuahpi khawh kai zuam, voi 3 tiang UK parliament ah hnatlaknak ka sermi an fehter kho lo, kan ram nih hruaitu prime minister thar a herh cang timi kai fiang, cucaah UK prime minister sinak in kai din cang lai tiah Theresa May nih a chim.\nJune 7 ah ai din taktak te lai. Ai din hnu ah cozah sertu Conservative party nih hruaitu thar an thim lai i cu hruaitu cu UK prime minister thar a si lai.\nConservative party hruaitu(UK PM) thimnak ah min a pemi candidate 4 an si cang, UK ramdang vuanci a tuan balmi Boris Johnson zong thimnak luh ai tim ve. Anih hi tulio an zumh ngaimi a si.\nUK tuanbia ah Theresa May hi 2nak nu prime minister a si. Theresa May hi a lung thawng i tei a ma, a nusal bak tiah an ruahmi a si. BBC


Khah Pasaltha Bia Chim Cu Uar Um Bak Ko Hi Bantuk Ruah Nak Tha Neih Khawh Hi Cu Uar Um Nak Ko Cu Lawng Si Li In – Chintanbo\nKhah Pasaltha Bia Chim Cu Uar Um Bak Ko Hi Bantuk Ruah Nak Tha Neih Khawh Hi Cu Uar Um Nak Ko Cu Lawng Si Li In\nJune 1, 2022 admin CHINNEWS 0\nCDF ah ka lut. Ka lungchung in khua ka ruah mi pahnih a um. Cucu, kei cu ka nung in ka kir ti lai lo, ka thi ko lai ti le kan kan ral hi fawi ah kan tei lai lo, a tei zong kan tei lai lo khoi men, ti hi a si.A sinain miphun ai-awh in ka nunnak ka pek khawh i, dothlennak ah kan tel khawh hi van that ah ka ruah ko.\nCaan tlawmpal ah kan hawi le CDF pawl cu Malaysia kal na leh, India lei ah kal na leh. Kei zong ka chungkhar nih CDF in chuah i hmun dangdang ah kal ding in an ka fial ve nain ka duh lo. A ruang cu, CDF ka luhka kuanfang hang din in bia ka kammi le ka lungfah tuk i CDF ka luhnak hi a sawhsawh si ter ka duh lo.\nKan ral hi kan tei lo hmanh ah ka nunnak dih ko seh tihi ka biakam a si. Cu biakamnak cu Ralhrang nih uknak an lak ka te i mipi hna nih ram pumpi i lam an zawh i duh lonak an langh ter lio ah, mi pakhat nih USA embassy hmai i, SAVE MYANMAR, WE PREFER DYING TO LIVING UNDER DICTORSHIP timi catar i ken i an auh lio ah, hihi ka hmui timhmi cu a rak si. Cu caah ka hawi le CDF vialte nih ka chuak tak hna in tlau viar hmanh hna sehlaw keimah pakhat lawng ka tang ko lai. Keimah pakhat lawng ka tang bal fawn lai lo. CNA an um ko caah ka hna ngam ko.\nCDF hi kan tam ngaingai. Mi fel an um ban tuk in, mifel lo zong an um ve. Mi hrawlkhawl le eihmur hman an um ban tuk in midingfel le mittha an tam tuk thiamthiam ko. Soiselnak a tam ngaingai ko. Cucu nga pakhat nih nga zapi a thutpi timi kha a rak dik taktak hme hi ka ti. Ral tuk a ngamh lo an tam tuk ban tuk in thih ngamh in raltu kan tam tuk thiamthiam ko.\nCu caah sining aa khat lo mi nunnak lamthluang ah ram a khelmi kan si. Hihi mi zapi zong nih kan theithiam piak uh ti ah saduh kan that tawn. Cu caah kei ka nunnak cu kanram le kan miphun caah ka thap.Crd.. Global Chin Village News\nThawngdang, Tuchan cu a thangcho mi chan a si cang i ram sifak tete zong ah mino tampi nih ramdang (ram thangcho) nunning kan cawng cang hna i kum (18) ka tlin cun ka duh poah in ka nung lai keimah nun (it’s my life) ti rumro in ai la mi mino tampi kan um cang lio ah Mizoram i TV host tu pakhat asimi nungak Baryl nih a pasal ngeihlo nak kong a chim mi cu mipi thinlung a lak i thangthat a hlawh ngai ngai.\nMino tampi nih kum (18) ka tlin cun ka duh le pasal ka ngei lai i ka duh le living together in ka duhmi pa he poah ka um kho tiah nun zalen ngai in thinlung an pu i an nun lio ah Baryl nih cun kei cu ka duh poah in pasal ka ngei kho lo , a ruang a um i cu thil nih cun pasal ngei colh kholo in ka nun i a siam i ka thinlung hi a uk tiah a chim .\nBaryl hi cawn nak lei zong ah Master degree tiang a la mi a si i, a mah hi atulio mizoram TV host ah mipi uar bik mi a si. TV host rian a tuan nak ah a rian felfai tein a tuan khawh pin ah biachim holhrel a thiam i a mui aa dawh fawn tik ah Tv host lawng silo in programe lian deuh a um caan poah ah cun a mah peng hi an sawm i an hman mi a si .\nBaryl nih cun pasal a ngeih duh rihlo nak kong hi ti hin a chim.Kei cu keimah duh in hi vawlei cung ah hin a rak chuak mi ka si lo i a pakhat nak ah Pathian thawngin a si i a pahnih nak ah ka nulepa thawngin a si .Ka nu nih thla (9) chung harsa ngai in a ka pawi i thihnak tlang ah dir in a ka hrin .Cuhnu ah an ka cawmken i fimnak cawn nak lei ah phaisa chawva tampi dih in an ka cawnter.\nKa cung ah ruahchan nak tampi an ngei ve i ka cawnmi fimnak ka chuah khawh tiang a herhmi chawva in siseh nun cawnpiak nak in siseh, thazang peknak in siseh an ka dirpi .Ka cawn nak cu ka dih kho ve cang i ka hung puitling cang .Asinain ka kum a tling cang i ka puitling ve cang tiah keimah ca lawng i ruat in ka duhmi pa sin ah ka kal colh kho hrim lo.\nA ruang cu pasal ka ngeih a si ah cun ka pasal le a chungkhar ca ka si cang i ka tuan khawh zong ah an mah ca a si cang lai .Cucaah cun a ka hringtu le a ka cawm kengtu , fimnak cawn nak ah phaisa tampi ka caah a dihtu ka nulepa caah hin thluachuah tampi a phurtu si ve ka duh rih i an ka dawtnak cu ka cham kho hna lailo nain ka lung diriam tein ka nulepa hi dawt ve i zohkhenh ka duh ve rih hna caah pasal ka ngeihlo nak hi a si tiah a chim.\nHi a chim mi bia hi mizoram mipi nih an uar chin chin i nu puitling taktak pei a rak si tak hi tiah an thangthat cio.Hi a thinlung put le a nunzia hi kanmah laimi zong nih i cawn awk tlak taktak a si ve fawn .Nulepa nih harsa ngai in a kan cawmken i a kan zohkhenh hnu ah kan mah duh in kan duh mi lam kan zul i kan nulepa hnu chit colh timi hi fakpin khua ruah ah cun a diklo ngaimi biakhiahnak a rak si timi a langhter ngai ngai .\nhi ca hi na siaherh mi minung kha theihter ve na duh ah cun comment nak ah an min ten rak mention ve cio hna, an herh cio ko. Asikhawh cun rak share ve hram law mino tampi nih rel ve hna sehlaw hringtu nulepa le cawmkengtu nulepa hna nih hrinmi fale hmangin lomhnak hmu cio ko hna seh.\nKhah Ka Nunnak Hi Nangmah Caah Kan Pek Timi Thawngtheih Cu Uar Um Bak Ko


႔Yangon Lai Khual-Inn Onnak an Tuah Cang, i Thumh a Ngah Cang Lai – THE CHIN JOURNAL\n႔Yangon Lai Khual-Inn Onnak an Tuah Cang, i Thumh a Ngah Cang Lai\nOctober 30, 2019 October 26, 2019 | The Chin Journal | Hakha, Chin State\nYangon ramthen, North Dagon peng ah an sakmi Lai Khual-Inn cu lim a si cang bang in October 26 ah onnak zong tlamtling in tuah a si cang.\nHi Lai Khual-Inn hi North Dagon, Anawratha lam le Kungbawng lamton ah a ummi All Chin Society – Yangon (ACSY) hmunhma chung ah sakmi a si i, a herh ning in hman awk ah timhtuahmi a si.\nNu riahnak khaan\nACSY ah Chin miphun tang ah a ummi miphun 20 hrawng i zatlangbu pawl an i tel hna i cu hna cu mahle miphun hoih in Center i sak cio ding in hmunhma pek an si.\nCungdot le tangdot hlatnak hlei\nLai Khual-Inn hi Lai Chiathat Bu (LCB) tawlrelnak in ACSY hmunhma chung ah a pakhatnak bik sakmi le limmi zong a si.\nHi Lai Khual-Inn saknak ah hin ramchung ramleng Laimi hna nih chawva bawmhnak zong pek cio a si.\nPa riahnak khaan\nDot-3 in sak a si i, a cungbik dot ah meeting/Seminar tibabantuk tuah khawhnak minung 50-100 tlum Hall le riahnak khaan a fami pahnih an um. A cungbik Hall le khaan pahnih hi a man tlawmte lak in hlanh an si lai.\nCun alai dot ah hin Laitlai midamlo, Yangon a rak phanmi hna nih alak tein an riah khawhnak khaan pawl an um i, nu khaan le pa khaan tiin tthen an si. Zunput le tikholhnak tibantuk zong cu khaan ah cun tlamtling tein serpiak dih an si.\nKhual riahnak ihkhun\nCun, a tang bik dot ah hin Khual-Inn a hngaktu umnak, minung 50-100 tiang rawl ei khawhnak cabuai pawl an hun i, khual hna nih amah tein rawl an i chumh khawhnak coka zong an tuah.\nHi Lai Khual-Inn ah a rak phanmi Laitlai midamlo hna nih an liam dingmi cu ti man le mei man telawng an si lai.\nZuninn le kholhtawlnak\nYangon sii-inn panh nakding kong ah midamlo hna nih lung vaivuan in an um lo nakhnga Khual-Inn ah Yangon khuachung i sii-zung le sii-khaan Information/address pawl tlamtling tein an tarpiak dih hna lai.\nTuanvo ngeitu zung\nLCB Secretary Pu Peng Hu nih, “Atu ah hin khual paruk hrawng in rak i tthumh ding in an booking cia cang. September thlathawh cun riah khawh a si cang lai. Inn a hngaktu ding ah a sokmi zong minung pathum hrawng an um i kan tawlrel lio a si,” tiah a chim.\nLCB Khual-Inn ah tthumh a duhmi hna le Hall hlan tibantuk a duhmi hna nih a tanglei ttuanvo ngeitu phone ah hin pehtlaihnak tuah khawh a si.\n-Pu Peng Hu – 09795841403 (LCB Secreatary)\n-Pu Lian Iap – 09895924486\n-Pu Tha Bik David – 09964250221\n-Pu Cia Hmung – 09250269768


Chin Chin Pek Thang Nih No Than Kap A Bia Chim Mi,Thong A Theih Dih Hnu Ah, Ca A Ttial Mi – Buanchukcho\nPu No Than Kap nih Ralkap Dirhmi UEC meeting a kainak thawngpang len hnu ah Chin mipi cu khuaruahhar le arko in kan um hna. Ziah mah tluk in Ralkap nih ram chung mipi a thahnawn lio ah CNLD miphun party lutlai nih zei dah a va tuah ti ah ruah cio a si. Tu lio dirhmun ahcun Myanmar ram chung ah Chin state hi buainak a linsa khun.\nChin mino hna nunnak tampi a liam lio ah ralkap thil tuahmi meeting ah a va kaimi cu khuaruahhar a si ko. Mah thawngpang len hnu ah Chin Chin Pekthang nih a facebook timeline ah “Feeling angry” tlangtar in ” Kan fa le kan nau le THiSEN hman a hul rih lo ee” tiah a tial. Mah catial cu sullam le hmual a ngeih taktak mi a si caah philh awk thami biafang a si lo,\nPu No Than Kap nih SAC Ralhrang UEC Tonnak a Kainak kong a Fianter: Pu No Than Kap nih, “CNLD in chuahnak ca March 31, 2021 ah ka rak ttial cang nain atulio thil sining ruang ah party EC chungtel zapi nih ka ca an hmu dih rih lo caah kei zong nih ka post ve rih lo,” tiah a ttial. “Rian dang kong ah Naypyidaw ka phak liote a si caah hawikom pawl damdam ka vung tlaih pah hna i, UEC ah kan phan nain CNLD aiawh in a si lo,” tiah a ttial chap. A tanglei ca hi Pu No Than Kap nih a ttial mi Falam ca a si,\nSIMFIANGNAK “CNLD ihsin keimah bulpak cun March 31, 2021 ah ka cawl zo na’n tulai boruak thawn EC in ka “suahnak ca” an hmukim loih party sungtel vekah in ruat hrih. #Tulai buai thawn party sung thu hi lenglam ah post rero a tha lo ding ti ruat ruangah tuhlan ah ka post lonak a si.” “Tusun ah hnațuan thudang thawn Naypyidaw ka thlen laifang a si ruangah țuanpi rualpi pawl ka va cibai phah in UEC ka thleng nan CNLD aiawh in ka kai mi a si lo.” – Credi5 : NTK\nBiachap..Mah bantuk in CNLD lutlai a rak si mi PU No Than Kap nih Party meeting biakhihnak ngai duhlo in amah pumpak in Ralkap nih sermi UEC meting sawmmi ah a kaimi cu Chin mipi nih cohlan khawhlo mi a si. Keimah pumpak in ka hawi le kuttleih ah ka va kalmi a si a ti nain UEC nih thimnak meeting kaimi Party min cazin ah CNLD min an langter fawn tikah Pu No Than Kap nih hin CNLD party min hi ningcang lo in maw a hman hnga ti ruah lo awk a tha lo.\nPu No Than kap nih dinhnak ca a tial ni le thla cu March 31. 2021 ah a si cang a ti. CNLD lei nih dinhnak ca a tial hi 2021 May 21, 9:00 pm hrawng ah facebook messeger in a kan kuat tiah an chim ve tik ah a kalh ngaingai. Chin mipi lungvaibuan in a kan tuah. Hodah lih chim le hodah chin mipi a kan ralchan timi cu pumpak cio nih kan fiang kho ko lai dah tiah ka ka ruah.chintanbo


Breaking News: Zahan Zantim Hnu Ah Palik An Chuak I Mipi Lak Ah A Pehpeh In Meithal Zun 50 An Puah Thluahmah Ko (+Video) – Onlinenungak\nBreaking News: Zahan Zantim Hnu Ah Palik An Chuak I Mipi Lak Ah A Pehpeh In Meithal Zun 50 An Puah Thluahmah Ko (+Video)\nFebruary 17, zaan nazi 8 hrawngah Mandalay palik nih CDM i ai tel ve mi tlangleng zung riantuan pawl umnak hmun an kulh i meithal zuun 50 hrawng an va puah hnawh hna tiah theih a si. “Palik an ra ti kan theih bak in bumbel kan tum thluahmah ve. Cuhnu ah cun palik nih cun a rualrual inn meithal voi 50 hrawng an puah chih thluahmah. Ai hliam mi minung cu an um kan theih i mithi an um le um lo cu tutiang ah cun kan thei rih loh” tiah tlangleng zung riantuan pawl umnak pawng i minung pakhat nih MND media sinah a chim.\nMandalay tlangleng zung i riantuan mi tamdeuh cu ralkap uknak doh in CDM cawlcangh nak ah an i tel i riantuan an mak mi nih nih rampi a hrawh tuk sual lai tiin ralkap cozah nih cun an rian awt than dingin biatak tein an nor hna. Ralkap cozah nih awka in an ti khawh ti hna lo ruang ah tu bantuk in hriamhrei/meithal hmangin Mandalay palik pawl an cawlcangh ter mi hna hi a si.\nHi kong he pehtlai in min chim a duh lo mi, Mandalay i a um mi mipakhat nih “chun ahcun mipi hi in ah kan i benh i duhning in pallik pawll an cawlcang ngam loh. Sinain zan ah ai chawkvak thang an si tik ah kan zumh bantuk in zan ah an caalcang taktak.\n“Palik an ra ti kan thei bak in ralrin pek nak ding caah bumbel cu heh tiah kan tum chih len ve. Cu lio tak ah palik nih a rualrual in meithal an van puah tik ah cun mipi cu kan thintur bu bak in a him nak hmun ah kan i thup hna” a ti.\nMandalay tlangleng zung pawng 34/35 lam pawng i meithal an puah nak ah hriamhma tuar cu an um nain mithi an um le umlo cu theih fiang a si rih loh i tleihkhih mi an um le um lo zong biafiang theih a si rih loh.(MND)


MAH KA ZAWN AH HIN A FIANG BIK KO CANG HIH – The Chinlung Post\nChin Party nih Chin cozah a tlaih bal maw? 2010 thimnak lioah Chin party nih Chin state thutdan 18 hmun ah hmun 10, Ralkap party USDP nih hmun 7, Mara party nih hmun 1, cio an hmuh timi cu hmuh cio a i. A si le 2010 Chin state cozah cu tambik teinak a hmuhmi Chin party hruaimi a si maw? 7 lawng teinak a hmuhmi USDP nih cozah a tlaih ko lo maw! Ziah Chin party nih cozah a tlaih duh lo maw?\n2008 phunghrampi chungmi Pohmah 261 ruangah a si. 2020 thimnak zong mah ning tein a kal rih lai. Chin party nih a bochanmi cu Ralkap party USDP ngei ciami 25% a si caah thimnak ah a hmuhmi le kanmah tlangcungmi teinak a hmuhmi pawl he fonh in cozah kan ser lai ti a si.Kanmah nih cozah kan kai than lai an ti lio hmanh USDP cu 6% lawng teinak a hmuh.\nPolicy a khat lomi party cu NLD nih cozah serti dingah a komh bal lai lo.Ralkap party USDP he pehtlainak a ngeimi party pohpoh cu NLD nih a komh lai lo ti a fiang ko.2010 lioah tambik teinak a hmuhmi Chin party nih cozah a ser lo, 2020 thimnak ah tambik cu chim hlah tlawmpal teinak hmuh sehlaw cozah cu a tlaih lai maw?\nRalkap party USDP he kuai a sermi party 30 hrawng pawl le USDP fonh in cozah dir dingah le USDP nih 20% cung teinak a hmuh lawngh ruahchannak tlawmpal a um, USDP cu 2015 lio hmanh 6% lawng a hmuh ahcun 2020 cu chim ding a um ti lo. Cozah serti dingah a sawmmi party um loin mah ruahchannak in miphun party tanh ding tiin a aukhuangmi mino pawl caah zangfah ngaingai a si.\nTeinak hmuh lio hmanh cozah ser kho lomi cozah kan tlaih lai tiah aukhuang lengmangmi hi tha tein khuaruat ding a si. Hrut tung loin mihrut bantuk i umtermi hi a poi tuk. Atu cu aukhuang tam rih ko sehlaw Mee pek caan ah cun Lungfimmi poh cu cozah a ser dingmi NLD an pek dih ko lai ti cu hngalh cia a si ko. Cun Fb. ah cun mah le party cio tanh a tam cio nain Reporter nih Mee ngeitu mipi an hal tikah Mee ngeitu mipi nih cun NLD lawng pek awktlak a si a timi lawng an si ko. Credit: Laiki Chozah


Dr.Tluang Cung Thang:Chinram ah coronavirus tampi a um cang lai. – Onlinenungak\nDr.Tluang Cung Thang:Chinram ah coronavirus tampi a um cang lai.\nKhua chung ah kan theih loin COVID-19 zawtnak hi a um ko lai tiah an zumh Chin Ramkulh, khua chung hna ah kan theih loin COVID-19 zawtnak hi a um cang ko lai tiah Chin Ramkulh chung Ngandamnak lei Zung riantuantu cheu khat nih an chim.\nChin Ramkulh chung ah COVID-19 zawtnak cu hmuh a si cang ko nain Quarantine chiah mi le zawtnak chek mi leng ah zawtnak a ngei mi hi khua chung ah an um lai maw, ti mi biahalnak ah atu bantuk in tuanvo ngeitu nih an chim hi a si.\nFalam Sii-innuk Dr. Tluang Cung Thang nih, “COVID-19 zawtnak hi kan hngalh loin kan khua chung ah a um cang ko lai tiah ka zumh. A ruang cu, zawtnak umtuning le zawtnak kan hmuh mi hna kan zoh tik ah hin, a um cang ko lai ti mi zumhnak ka ngei. A hnu bik zawtnak kan chek i kan hmuh mi hna hi khoika hmanh ah khualtlawnnak an ngei lo. Falam khua chung ah hin cun zawtnak cu a um cang ko lai tiah ka rauh. Hakha-Thantlang zong ah hin i chek sehlaw a um lai, kan hmuh rih lo bia tu a si lai, tiah ka zumh. Cun, COVID-19 zawtnak hi zatuak 60% cu hmelchuhnak a lang lo. A lang mi zatuak 60% hi thil rim a thei lo mi an si. Cun, zatuak 40% hi a dam lo mi an si. Cu tik ah zawtnak hi a phan cang ko lai,” tiah The Hakha Times ah a chim.\nCun, Chin Ramkulh Ngandamnak Zung Assistant Director Dr. Sharon Par nih, “Kannih hi Chin Ramkulh Peng 9 chung ah rian a tuan mi kan si. Ramdang in a rak tlung mi nih phurh mi si loin kanmah chung bak in i chawnh hi kan tih bak mi a si. August 16 ah Rakhine Ramkulh chung ah a rak cang mi zong Local Transmition kan ti. Khualtlawnnak a ngei lo mi le zawtnak a ngei mi he zong a umti bak lo mi sin ah zawtnak hmuh a si tik ah, Second Wave kan rak ti. Cu tik ah, Chin Ramkulh chung zong ah khoika hmanh khualtlawnnak a um bak lo mi sin ah zawtnak an hmuh mi hna an um. Zawtnak hmuh mi chung ah hin zawtnak hmelchunhnak a um mi sin zong ah hmuh an si tik ah kan khua chung ah hin zawtnak hi a um cang ko tiah ka ruah,” tiah a chim.\nCun, Chin Ramkulh Peng kip cio ah COVID-19 runvennak ah rian a tuan mi tampi zong nih kan theih loin kan khua chung ah COVID-19 zawtnak a um cang ko lai, tiah an zumh ning zong The Hakha Times Zoom biaruahnak ah an chim cio.


US President I thim Ning.Caan karlak rel ding ah – Hakha Cherry\nUS President I thim Ning.Caan karlak rel ding ah\nUS president thim ning hi an i thim cu kan lungah a lut cio ko hna nain an i thim ning hi zapi nih hngalh ahar tuk caah chimfian a har ngai. Tlawmpal in vote an rel kar ah vun thai ta tuah u sih. Ka fian ning tawk si lai. Ka palhmi um ahcun comment ah tial khawh si. US president aa cuh kho ding ahcun US ah a chuakmi asi lai. Kum 35 atling lai i US ah kum 14 a um cangmi asi lai ti khi si phawt ko.\nAn i thim ning hi phun 4 ah vun then tuah u sih. Primary in chim ahcun D lei le R lei nih hin an state cio ah hruaitu an ngei dih cio i US president candidate si kho ding in anmah le state level ah thimnak ah teinak ahmuh dih hnu lawngah candidate tlin khawh a si.Candidate tampi nih primary level ah delegate tam deuah an ngeih khawh tawn lo caah president candidate an si khawh tawn lonak a si. mah hi anmah party chung ah i cuh nak si.\nNational Convention: Party pahinh hna nih anmah le party state thimnak ah teinak ahmumi veve kha a dang tein convention an tuah i teinak a hmumi thanhnak le nemhngehnak an tuahmi khi a si. Kan vun fian nak hnga D lei ah hin US president candidate si aa timmi 30 a um mi hna lak ah Biden hi an tei lo caah Biden cu candidate a si nak a si. Biden nih state level ah arak teimi Kamala cu VP ah avun thim than ko hih. President ah atlingmi poah nih VP ah an thimmi hna hi VP caah rinh colh an si ko.\nGeneral Election: US chung ah state 50 chung in vote a thla khomi hna nih president an thim tawn hna. Direct in thim si loin MP kan thimmi hna nih an hei thim chin phun khin a si. Anmah le party minug kha an thim tawn hna. Electoral vote kan ti lengmang mi khi. President thim khotu ding 538 an thim hmasa tawn hna. State nih milu an ngeih tlawm le tam ning in electoral vote hi an ngeih tawn. Mah kong hi kum 10 dan ah zohthan khawh a si.\nElectoral College Vote: Mah vote thla khotu ding hi 538 an um. Anmah lak i 435 hi congress a si loah house of representatives an si i senators 100 le Washington DC in electorals 3 he an dihlak ah 538 an si. Mah hi electoral colleges 538 chung ah 270 a hmumi poah nih US president cu tuan ding a si. A tu i ca ka tial tiang ahhin Trump nih 213 a hmuh i Biden nih 238 an hmuh. State pa 6 a tang rih. A tangmi state ahhin Trump nih vote in atei ahcun electoral vote ummi hi aa lak viar lai caah teinak ahmuh lai tiah kan zumh rihnak a si.\nSwing state timi hna hi an i tluk tuknak hmun asi i a teitu nih winer take all a si caah electoral votes cu aa lak dih tawn. Hmun tihnung ngai a si. Battle ground states an ti tawnmi cu a si. A ho party an bawi lai theih cia lonak hmun khi. Popular vote pumpak nih thlakmi ahhin tampi in tei ko zawng ah sungh khawh thiam a si. Electoral vote ahhin teitu si hrimhrim a herh. 2016 lio zawngah khan Hilary nih popular votes ahcun tamtuk in a tei ko. Electoral vote ah 270 hmu loin 227 lawng ahmuh caah a sung ko khah.\nCongress biapitnak: Mah hi nihin thimnak zawng ah house le senate thimnak aum ve thiamthiam mi hi a si. Party pahnih an teinak hmun cio aa khat lo ko hih. House of representative hna an term hi kum hnih lawng asi caah president thimnak um hlan ah midterm election an tuah tawnmi khi a si. Sihmanhsehlaw, senators hna an term cu kum 6 a si. Tukum hi electoral vote petu hna thim kum a si caah an vote rel zong hi arau taktak nak si. president vote lawng rel a si lo caah a si. US thim ning hi presidential election phung a si.\nSenate numbers hna hi hmun thum ah then an si than i kumhnih dan ah an lak i micehu cu an term a dih tawn. Cucacah president thim kum phakhlan ah midterm election a um tawnnak hi a si. Tu lio ahhin R lei hi senate ah an tam deuh i D lei hi house lei ah an tam deuh ve i nawl an ngeih deuh ve lai. Atu thimnak ah hin president si kho ding in vote 270 hmuh aherhmi hi Trump le Biden nih hin hmu lo veve hna sehlaw, state 50 chung in house of representative number pakhat cio an thim hna lai i anmah nihcun president an thim lai. State 50 chungin house ah teinak tamdeuh ahmumi party nih president an tuan lai tinak si ko cuh. Vice president tucu senate nih an thim ve lai.\nTimnak ni hi Novenber ni 1 a vun changtu cacawn nihnih ni ah a si lai a ti caah Novenber ni 1 hi cacawn nihnih ni a si sual ah cun Novenber ni 8 hna ah i thim a herh lai tinak si. Khah mah vial hi vote hngah pah in sirih seh law. Thin a phang pah le, Trump nih tei hram ko seh.Credit-Dr.Tuan Peng Thang\nTulio kan Hakha huap kan politics zoh tikah multi-democracy phung in party a phunphun um cio a si.\nMalaysia Pudu Sang um Chin mi hna sinah ralrin peeknak


Ralhrangbu Cozah Cu Innhngak Cozah Ai Ti Bu Ah UN Nih Hmaichia Taktak In A Tuah Than Hna — Chin Miphun Tlangau\nJuly 16 ah ralhrang bawibik chang Soe Wine he caan sau nawn bia i ruah hnu ah atu bantukin a chim than hi a si.Soe Wine he bia i ruah caan an Covid runvennak kong ah ngandamnak riantuan i tel ding in ruahnak a pek nain tuah ding le tuah lo ding bia a let lo.\nMyanmar aiawh palai a si mi U Kyaw Moe Tun cu atu tiang mipi nih thimmi a si i,rampi ruahnak petu Daw Aung San Suu Kyi le President Wine Myint hna cu Myanmar mipi nih phungning in thimmi hruaitu an si tiah Ms. Schraner Burgener nih NY UN ah tuahmi Online thawng fianhnak ah a chim hi a si.\nCredit: Kawhmu News


Nehemiah 10:2 Context: Seraiah, Azariah, Jeremiah,\nBible > Cross Refs > Nehemiah 10:2\n2Seraiah, Azariah, Jeremiah, 3Pashhur, Amariah, Malchijah, 4Hattush, Shebaniah, Malluch, 5Harim, Meremoth, Obadiah, 6Daniel, Ginnethon, Baruch, 7Meshullam, Abijah, Mijamin, 8Maaziah, Bilgai, Shemaiah. These were the priests. 9And the Levites: Jeshua the son of Azaniah, Binnui of the sons of Henadad, Kadmiel; 10also their brothers Shebaniah, Hodiah, Kelita, Pelaiah, Hanan, 11Mica, Rehob, Hashabiah, 12Zaccur, Sherebiah, Shebaniah, 13Hodiah, Bani, Beninu. 14The leaders of the people: Parosh, Pahath-moab, Elam, Zattu, Bani, 15Bunni, Azgad, Bebai, 16Adonijah, Bigvai, Adin, 17Ater, Hezekiah, Azzur, 18Hodiah, Hashum, Bezai, 19Hariph, Anathoth, Nebai, 20Magpiash, Meshullam, Hezir, 21Meshezabel, Zadok, Jaddua, 22Pelatiah, Hanan, Anaiah, 23Hoshea, Hananiah, Hasshub, 24Hallohesh, Pilha, Shobek, 25Rehum, Hashabnah, Maaseiah, 26Ahiah, Hanan, Anan, 27Malluch, Harim, Baanah.\nNehemiah 10:2 NIV • Nehemiah 10:2 NLT • Nehemiah 10:2 ESV • Nehemiah 10:2 NASB • Nehemiah 10:2 KJV • Nehemiah 10:2 Bible Apps • Nehemiah 10:2 Parallel • Bible Hub


Kawlram Chungah Covid-19 Zawt Nak A Karh Chin Khoi Ka Ah Dah Zawtnak Nei Lio Mi Hna Quarantine An Chiah Hna Rak Zoh ve – The Chinlung Post\nKawlram Chungah Covid-19 Zawt Nak A Karh Chin Khoi Ka Ah Dah Zawtnak Nei Lio Mi Hna Quarantine An Chiah Hna Rak Zoh ve\nSeptember 8, 2020 admin Health 0\nKan kawlram chung ah Covid-19 zawtnak cu a karh chin chin caah kawlram mipi hna cu lungre thei ngai in kan um hna Sizungah Doctors, le Nurse pawl hrim hrim an tha a ba ngai cang, a tutiang ah kawlram chung in Covid- 19 zawt nak an hmuh mi hna hi total in 1,500 leng an kai cang caah kawlram chung un mipi hna cu an lau ngai ngai a ruang cu a karh ning hi nikhat hnu nikhat in a rang chin chin.\nKhah si ah cun kawlram chung i Covid-19 zawtnak a nei lio mi hna theih tawk le hmuh thar mi quarantine an chiah mi hna Yangon, ah 21 , Hakha ah 14 , Thantlang ah 22 ,mah vial hna hi quarantine an chiah lio mi hna an si , mah kong he peh tlai in kawlram a um mi upa hna nih an chim mi cu a ra lai ding thimbak zong hi tha tthi in tuah khawh si te lai loh an ti.\nHi lak ah a poi ngai mi pakhat cu a tu ra lai ding thimnak hi le a nai tuk cang Covid-19 mi zaw le nikhat hnu nikhat in hmuh than leng mang a si tik ah a ra lai ding thiam nak ah hin mibu zong i pumh khawmh ngam lo in a kan tuah te lai tiah an ti i lungre thei ngai in an um ko , Ramthim nak pi kum 5 dan voi khat kan ram a kan hruai tu hna thim nak ni ah mile media tal lo ngai in i thim nak tuah ding hi cu a si kho hrim hrim lo.\nKhah a ho kan si poh ah kan ram caah thlacam tuhi kan rian c ko seh, Covid,19 in a zaw lio mi ca zong ah a tu ra lai ding mi thim nak zg hi dawn khan tu um lo nak hnga.\nNING ZAK TAKTAK AN SI. SALAI NIH ZAPI THEIH IN A VUN PHUAN HOI CANG AI\nPu Henry Van Thio Tutan Laitlang A Tlun I Kal Nak Ding Khuate Hna Le A Ruang


GENESIS 43 HCL - Kanaan ram chung mangòam cu a zual - Bible Search\nBenjamin He Izipt Ah An Kal\n1Kanaan ram chung mangòam cu a zual chin, 2Jakob innchungkhar nih Izipt in an rak phorhmi rawl kha an ei dih tikah Jakob nih khan a fapale cu, “Vung kal òhan u law rawl cu tlawmpal tal kan cawkpiak ko kun u,” a ti hna. 3Judah nih a thawh i, “Kan naupa kan i òhit lo ahcun, mipa nih khan nan ka tong kho hrimhrim lai lo tiah fek tein a kan ti. 4Kan naupa kha kan sin i kalter na sian ahcun kan kal lai i rawl cu kan vung in cawkpiak hna lai. 5Na sian lo ahcun, kan kal lai lo, zeicahtiah mipa nih khan, ‘Nan naupa nan run i ratpi lo ahcun nan ka tong kho lai lo,’ tiah a kan ti,” a ti. 6Israel nih cun, “Zeicahdah mipa cu nau dang pakhat kan ngei tiah nan va chimh? Nan chimhnak thawngin ka caah nan harter tuk,” a ti. 7Annih nih, “Mipa nih cun kanmah kong le kan innchungkhar kong kha a kan hal lengmang i, ‘Nan pa a nung rih maw? Nau nan ngei maw?’ ti hoi hna in a kan ti i a kan halmi cu leh lo awk a òha lo. Nan nau nan i ratpi lai a kan ti lai ti kha a ruah awk hrimhrim kan rak hngal lo,” tiah an leh. 8Judah nih khan a pa Israel cu, “Ngakchiapa cu keimah sinah kalter ko, cun kan i tim lai i kan kal ko lai. Cu ti lawnglawng cun kan dihlak in, nangmah he kan fale he, kanmah he rawl loin kan thi lai lo. 9Ka nunnak hin amah caah bia kaa kam; amah kong ah hin keimah cungah òuanvo na chiah khawh. Na sinah himte le dam tein ka kirpi òhan lo ahcun na hmaiah ka nun chung vialte mawhchiatnak cu ka in lai. 10Rak kal u si law cu, atu hi voi hnih kan i let manh cang hnga,” a ti.\n11An pa Israel nih cun, “Cu ti bantukin a si awk a si ahcun, hitihin tuah u: hi ram chung thil chuak òha bikbik kha i phorh hna u, mitsur thei car tlawmpal, khuaihliti tlawmpal, hangòamh, hru thei le almon thei, hi hna hi nan sawngkhoi chungah i sanh hna u law mipa cu laksawng ah vung phorh u. 12Cun phaisa kha a let hnih in i phorh u, zeicahtiah nan sawngkhoi kaa i an chiah òhanmi tangka kha nan khirh òhan hna awk a si lai. An palh sual caah a si lai. 13Nan nau cu i kalpi u, i tim u law mipa sinah cun vung kal òhan u. 14Lianngan Bik Pathian nih nannih cu in zaangfah hna seh law mipa nih cun nan unaupa kha le Benjamin cu ka sinah rak kirter hna seh. Ka fale nih nan ka thihtak a si ahcun thih tak pei dik a si ko lai,” a ti.\n15Cucaah laksawng kha an i phorh i tangka zong kha a let hnih in an i phorh; Benjamin zong kha an i kalpi. An i tim i Izipt ah cun an vung kal i Josef hmaiah cun an vung chuak. 16Josef nih Benjamin kha an sin i a hmuh tikah, a inn a zohtu kha a thawh i, “Hi mi hna hi inn ah khan hei kalpi hna; sa pakhat in va that law va chuang, chun ah ka sinah rawl an ei lai,” a ti. 17A inn zohtu nih khan Josef nih a chim bantuk khan a tuah i Josef inn ah khan a kalpi hna.\n18A inn i an kalpi hna caah cun an thin a phang i, “Kan hnulei tan i kan phaisa kan sawngkhoi chung i an kan khirhmi ruangah khan a si ko lai. An kan zuanhnawh lai i sal ah an kan tlaih lai i kan laa hi an i lak hna lai,” tiah an ruah. 19Cucaah Josef inn zohtu cu an va fuh i innka hram ah khan an va chawnh i, 20“Bawipa, zaangfahnak in chawnh kan in duh. Hmasa ah hika ah rawl cawk awkah kan ra cang. 21Riah hmun kan phak i kan sawngkhoi kan kau cio tikah kan sawngkhoi kaa ah khan kan tangka kha kan hmuh cio § kan tangka a dihlak tling tein, a rih ning zong a sining tein. Cucu atu ah hin kan rak i phorh òhan hna. 22Cun rawl dang cawknak dingah phaisa zong a dang kan i phorh fawn. Aho nih dik kan phaisa cu kan sawngkhoi chungah a rak sanh kan hngal lo,” an ti. 23Cun inn zohtu nih cun, “Nan thin phang hlah u. Nan lungre thei hlah u. Nan Pathian, nan pa Pathian nih hi tangka cu nan sawngkhoi chungah khan an chiahpiak hna. Hmasa i nan ka cawknak phaisa cu ka hmuh ko,” a ti. Cun Simeon kha an sinah a ratpi.\n24Josef inn chungah khan annih cu a luhpi hna. An ke òawlnak ah ti a pek hna i an laa kha rawl a pek hna. 25Josef chun i a rat tik caah cun an laksawng cu an rak timh hna; cuka ah rawl kan ei lai ti kha an theih. 26Josef cu inn i a ra òin tikah inn chungah cun an laksawng kha an va pek i a hmaiah khan an kun. 27An dam dam lo kha a hal hna i, “A kong nan ka chimhmi nan pa patar kha zeitindah a um? A nung rih maw? A dam ko maw?” a ti. 28Annih nih, “Kan pa na salpa cu a nung ko rih i a dam ko,” tiah an leh. Cun an khuk an i bil i a hmaiah cun an lu an khun.\n29A chuahpi a nau Benjamin kha Josef nih a hmuh tikah, “Hi pa hi nan ka chimhmi nan nau hniang bik cu a si òheo lai. Ka fapa, Pathian nih thluachuahnak in pe ko seh,” a ti. 30A nau a hmuh tikah Josef cu a hnarno a òam i cucaah cun khulrang in a kal. A òah dengmang caah a khaan chungah khan a lut zokzok i a va òap. 31A hmai aa phiah dih in a ra chuak i zei poi lo bantuk tein i umter in, rawl cu kan pe u, tiah a ti hna. 32Josef cu amah dang tein an pek, cun a unau pawl cu cabuai a dang pakhat ah an pek hna i Josef sinah rawl a eimi Izipt mi cu anmah dang tein an pek ve hna, zeicahtiah Izipt mi nih cun Hebru mi he rawl ei òi cu ningzak ah an rel. 33Josef unau pawl cu Josef hmaiah khan an kum aa channing tein aa chang diahmah in an òhutter hna, upa bik in ngakchia bik tiang cuticun an òhutter hna; cu bantukin an òhutter hna kha an hmuh tikah pakhat le pakhat khuaruahhar in an i zoh. 34Josef cabuai cung rawl cu an pek hna i Benjamin kha hawi nak let nga tam in an pek. Cuticun an ei an ding i an i nuam.


Kawl Ralhrang Pawl Nih An Hmuh Hna Ah Cun An Lau La Teh Mu, KNLA Traning Lak Lio Tih An Nung Ko (+Video) – Buanchukcho\nJune 3, 2021 admin VIDEO 0\nKNLA Army pawl hi uar an um ngaingai ve. An nih an ralkap pawl hi Mino tete in an lang hna i mino tete si dawh an si, an mui zong an i dawh i an thazaang a tthawn lio le an cah saling te an si, an i zumh saling an si uar an um kho taktak.\nKNLA ralkap pawl an Traning lak lio le an bia chim pawl hi van bih ta hna usih. Mah Video hi nikum ta a si ko nain, an Traning lak lio hi van bih duak ve usih an nih an traning lak ning cu ti theihnak ah theihtlei siaherhnak he a zoh rih lo mi caah tiin kan van in hrawmh hna.\nA tanglei ah a Video kan van thil zoh huam mi nih van bih ta hna usih.\nThawngpang dang : Good News : PDF Kaamlo Pasal Tha Pawl Nih Kawl Ralhrang 11 An Hnuai Hna\nZumhawk Tlak Pasal Tha Taktak Cu KNU Hi An Si Hrim Ko Uar An Um Kho Taktak An Cawlcangh Ning Hi (+Video)


A tuah tak tak cang; China caah hnunglei nam in chunh bantuk si cang\nChina mangchia, China cungah mah bantuk hi cu a tuah ngam lai lo an ti mi cu a tuah tak tak cang. China cu ramdang tampi nih an doh thluamah cang. Western allies pawl nih mah bantuk in thil an tuah lengmang cang caah China caah cung mangchia tak tak si cang ko\nChina nih Hong Kong cungah a duh ning bantuk in National Security law a passed. China nih Hong Kong mipi zalawngtein an um khawhnak ding caah a si tiah amah thiam cohnak ding caah a chim.\nNatein vawlei cungn ramkip nih China thil tuah mi cu fiangtein an thei caah tu cu a cungah a duh lo bik mi thil an tuah thluamah ve cang\nPrime Minister Scott Morrison’s nih cun Hongkongers Democracy a duh mi poah caah lam a awn piak cang hna tiah a phuan. Hong Kong in Australian ram ah pem duhmi 10,000 caah Australia ah zungzal umkhawnak lam a ser piak cang\n10,000 Hong Kong passport holders, pawl an Visa a dawng hlan ah an duh ah cun zungzal in Australia ah um an duh acun umkhawnak cozah sin ah an hal lai i, Cozah nih zungzal in Australia ah um khawhnak a ser piak hna lai\nActing Immigration Minister Alan Tudge -“Hong Kong passport holders pawl cu hmung dang ah an kal duh kho men, natein Australia nih duh thimnak lam kan ser piak hna tiin a chim. China’s Foreign Ministry ni a chim ning ah cun Australia cungah dantatnak fakpi kalpi lai tiah achim. credit- The Guardians\nBe the first to comment on "A tuah tak tak cang; China caah hnunglei nam in chunh bantuk si cang"


Nawlbia Riant'uan Ning Le Pathian Vel Bawipa Jesuh Khrih Thawngin Asi — Chin Miphun Tlangau\nNawlbia Riant’uan Ning Le Pathian Vel Bawipa Jesuh Khrih Thawngin Asi\nAugust 1, 2020 Salai Ephraim WORLD 0\nPathian rianṭuan dan hi khuaruahhar a si ko. Israel miphun kha sal an cannak kum 430 a van dih bak in Pathian nih Izip ram sal an cannak in a chuahpi hna, a luatter hna. Cu lawng hlah, Izip mi fater vialte an thih lio ah Israel mi fater cu pakhat te zong an thi lo. Bawipa nih fater thihnak in a luatter hna, a khamh hna.Pathian nih, Moses hmangin, sal cannak ram Izip ram cun a chuahpi hna. An tan khawh lo mi rili sen zong a chahpiak hna. A van dawitu hna Izip ram rawlbawi vialte kha rili sen ah a thah dih hna. Thla thumnak ah Sinai tlang an phan. Bible ah Sinai hi min hnih in a auh. Cucu: Sinai le Horeb tiin. Horeb a timi khi Sinai tlang tinak a si. Galilee rili khi Tiberias ti zong in a auh, Gennesaret ti zong in a ti tawn bantuk khin.\nSinai tlang ah hin Israel mi hi kum 2 tluk an um. Sau lak te an um. Exodus Dal 19 khi Sinai tlang an phanh a si. Sinai tlang ah cun kum 2 an um i Number Dal 10 tiang an um. Cuka cun Pathian nih NAWLBIA a rak pek hna. Ram car ah kum 40 chung an khualtlawn chung zong ah zeimawzat a pek rih hna, cun Moab nawlrawn ah tlawmpal a chap rih hna. Nawlbia pek an si hlanah khan Israel mi kha an phunzai taktak ko. Izip ralkap nih an van dawi hna ah khan an phunzai len, an ti hal i an phunzai rih, an rawlṭam i an phunzai, nawl an ngai lo, mana zan khuazei chiah lo ding timi zong a thaizing tiang an chiah, an ti hal ṭhan i an phunzai fawn rih. Exodus 14—17 kar ah khan an phunzainak cu hmuh khawh a si. Mah tluk khan an phunzai ko nain Bawipa nih voi khat hmanh dan a tat hna lo, Bawipa a thinhung lo, kan ti ko lai.\nSihmanhsehlaw Number Dal 10 ah khan Sinai tlang in an van i thawh ṭhan. Sinai tlang ah khan Nawlbia a pek hna. Nawlbia pek an si hnuah an van phunzai ṭhan i: mei in a khangh hna, rai a tlunter, thinghmui zawtnak in a zawtter hna, kum 40 chung a vaihter hna, nawlbuar mi lung in an chehter hna, van in mei a tlakter i a khangh hna, vawlei a kahter i vawlei nih a dolh hna, rai in 14,700 a thah hna, Moses le Aaron lila zong nawlngaih lo ruangah Canan ram a luhter hna lo, rul a cukter hna, rai in 24,000 a thah rih fawn hna. Number 11-25 kar ah hmuh khawh dih an si. Nawlbia a pek hnu hna ah khan cun zangfahnak a um lo: rai in, mei in, rulcuk in, lungcheh in, thinghmui in, kum 40 vaihter in dan a tat hna. Zangfahnak hrimhrim a um lo. Tuchan minung tampi zong hi kha lio ah khan rak um ve u sih law dantat mi lakah khan kan rak i tel len ve ko lai.\nSihmanhsehlaw Pathian vel cu mu hihi a si: “Cun Pathian laksawng le mipa pakhat sualnak kha an i lo lo. Kha sualnak a hun zultu kha cu, “Na sual,” ti biakhiahnak a si; sihmanhsehlaw sualnak hi zat riamruam a hun zultu cu, kan phu kan tawk lopi a simi laksawng, “Na sual lo,” ti biakhiahnak hi a si.” (Rom 5:16) Nannih cu vel an ngeih hna caah an khamh hna i khamhnak nan hmuh cu amah nan zumhnak thawngin a si. Khamhnak nan hmuhmi cu nanmah tuahmi a si lo, Pathian laksawng a si. (Efesa 2:8) Mah vialte hi kan Bawipa Jesuh Khrih thawng lawng tein a si. Misual kan caah vailam cungah a thihnak, a thisen a thletnak le a thawhthannak thawngin a si. Khamhnak kan comi hi Pathian laksawng a si. Kan phu kan tawk lomi laksawng a si. Pathian laksawng zumhnak in aa lakmi, a cohlan mi hna kha Pathian nih fa sinak a pek hna, a fa ah a canter hna, Thlarau a pek hna. Nawlbia nih cun nawlbuar mi le misual mi kha sual a phawh hna, dantat an si, thah an si. Pathian vel nih cun misual mi kha a dawtnak le zangfahnak in a kan tuamhlawm, a kan ngaihthiam, kan phu kan tawk lopi a simi khamhnak laksawng a kan pek, zungzal nunnak a kan pek. Mah vialte hi Bawipa Jesuh Khrih thawngin a si.\nRef:Rev.Abraham Ram Lian Khar\nNawlbia Riant'uan Ning Le Pathian Vel Bawipa Jesuh Khrih Thawngin Asi\nAlungfim Mi Paoh Nih Kan Theih Dih Chin Party Nih Thimnak Ah Teinak An Hmuh Nak Lam A Um Lo\nState Hluttaw ah aa cuh ding mi Chin Party vialte nih mah hi rak thei uh


Malaysia: Rengh deuhmi MCO 3.0 zulhphung pawl - THE CHIN EXPRESS\nMalaysia: Rengh deuhmi MCO 3.0 zulhphung pawl\nMalaysia cu COVID-19 zawtnak a karh tuk caah Avoi 3nk Chawvah Khapmi (Movement Control Order – MCO 3.0) kha cozah nih a rengh deuh i May 25 thokin atanglei pawl hi zulh chap asi cang lai:\n1. Cozah rianṭuan 80% (cheuli cheuthum) cu zung kai ti loin an inn cio in an ṭuan cang lai. Cozah rianṭuan 80% cu 750,000 hrawng an si.\n2. Private company rianṭuan 40% (acheu dengmang) zong zung kai ti loin an inn cio in ṭuanter an si cang lai. 40% cu a minung cun 6.1 million hrawng an si lai.\n3. Bus le tlanglawng pawl zong voi dang bantukin minung khat lakin cit a ngah ti lai lo, acheu (50%) lawng luh/cit a ngah cang lai.\n4. Kungṭeih le rawldawr (restaurant, food court, food truck, tbk) pawl cu zingka 8am hnu lawngah an on hna lai i 8pm ah an khar dih hna lai. Eidin tirawl dawr, 7-11, KK, 99, ti bantuk pawl zong on le khar caan aa khat dih.\n5. Petrol station pawl zong 8am in 8pm tiang lawng on si lai, nain highway ah ummi pawl cu punghman (chun ni tlak zaan khuadei) on si ko lai.\n6. Zaan market (ngiah ze) pawl cu 4pm in 8pm tiang lawng on si lai.\n7. Sii dawr (pharmacy) pawl cu 8am in 10pm tiang on si lai.\nLeng a chuakmi minung tlawm deuh hna seh ti kan duh caah mah pawl hi kan chapmi si, tiah Malaysia Runvennak Vuanci Pu Ismail Sabri nih a thanh.\nMCO 3.0 cu May 12 in an tuah cangmi si i June 8 ah a dong ding si. Sauh/lo kong cu cozah nih a chim rih lo. MCO 3.0 ahcun state-dang le peng-dang kal a ngah lo. Pumh, meeting, ṭhitum puai, lentecelh, sianginn kai, ti bantuk vialte khap dih asi. Rawldawr ah ei a ngah lo. Mask hruk loin lengchuah a ngah lo. Rianṭuannak le dawr ah min, phone number le taklinh zong ṭial peng asi.\nMah buin zawtnak a karh tuk caah atu bantukin an rengh deuh i zulhphung an chap hi si. Felfai tein zulhter asi lai caah palek nih lamkham (roadblock) le dantat zong a tam deuh cang lai.\nZulhphung a zul lomi pawl cu minung 1 ah RM10,000 tiang dantat asi lai. Visa a ngei lomi kanmah Chinmi lebang cu tlaih le thongthlak khawh zong asi. A herh lo ahcun vak hrimhrim hlah usih. Cun kan kalnak paoh ah min, phone number le taklinh ṭial philh hrimhrim lo ding, ṭial lo ruangah RM10,000 dantatmi an rammi tampi an um cang.\nRengh deuhmi MCO 3.0 hi ni kum March thla i full lockdawn tluk in a fak lo\nKha lio cun nunnak caah a herhmi sii le rawl dawr lawng on an ngah i adang zeihmanh ngah lo caah Chinmi tampi rian/tangka ngei loin harnak kan tong dih.\nTutan cu thilpuan dawr le sehzung pawl zong ṭuan a ngah ko, nain zung kaimi le a vakmi an zor tuk lai caah customer an tlawm deuh lai i boss te nih dawr kharmi le rianṭuan ter lomi le lahkhah ṭhumhmi an um len lai – harnak cu kan tong ko lai nain aa ning deuh lai.


A Poi Tuk Hringhran Ko Ee; Thantlang Ah Hakha In Ruak Fim Ah An I Thawh! – The Cherry Par\nA Poi Tuk Hringhran Ko Ee; Thantlang Ah Hakha In Ruak Fim Ah An I Thawh!\nSeptember 21, 2021 September 21, 2021 Cherry News\nPhilh A Um Kho Ti Hnga Maw?\nSeptember 21, 2021, Nihin cu Thantlang ah Hakha in Ruak fim ah kan i thawh. Maw Thantlang na tuar in nak a ngan a fak tuk, Maw Thantlan na tuarmi kan in tuarpi ko.\nKahdohnak fak a tong i khua a chuahtak mi Thantlang khua cu ruakvuitu ding an ngeih ti lo ruang ah Hakha Township Public Healthcare in tuanvo ngeitu hna nih a laang in mithi ruak an va vui tiah kan theih.\nKa nu Aa uk nu kan in siang hrim rih lo ee. A kan dawtu le kan zawn a kan ruattu kan nu na si na liam sia herh ve ko lai mu. Kan tum van ram nuam tu in kan dong te ko ne law zei ti tha mu. Na kaltak mi na chungkhar Bawipa nih hnem ko hna seh muh.\nA tulio caan bantuk ii nunnak thaap bakin a kan fimtawl tu Pastor le zuanhnawh tu hna cungah lawmhnak bia hmanh nih a zawh lo ee. A sitak hrim ko e , zei ti awk a tha lo e , Bawipa tu nih a kaltak mi a chung le hnem hram ko hna seh mu.\nKa nu Aauk Nu Naliam thawng theih cu kan celh hrim lo e. Kan hngakchiat tein Sangkhat teah khuasa mi Chungkhat unau bantuk in sining sithei mi kan caah cun afak tuk ko e.\nTulio cantheng te i Nakan liam tak mi cu. Si nain mu navan tha tuk ka Nu Aa uk nu Kan Pastor Tlangpi khuami te baknih na Ruak anvui caah Kan hna angam tuk e, Nasin kan rattik ah akan dongtu rak si te mu ka nu.\nAa UK nu na thawngtheih ah ngaih achia tuk ee Tantak mi chungkhar Bawipa nih an hnem hram ko hna seh law. Ka ruah ah hin ka celh ve bak loh lung a fak khun ko ee. Bawipa tu nih chungkhar, tu le fa vial te intuar khawhnak pe hram ko hna seh mu.\nAauk pa Bawipa nih an tuar pi hram ko hna seh afak tuk hringhran e thlcam nak in kan rak in bomh hna lai mu. Kan ngai chia tuk ee lung a fak tuk ruak hum tu um lo in ee.\n← Zalawnnak Caah Kan Sunghmi Thilri Hi Sungh Asi Loh.\nHakha kan zamtaak ahcun Chin ram kan Chuahtaak a si lai. →


R.I.P : Sian Lo Kan Pa Pu Enok Nih A Kan Liam Tak Ruangmang E – Onlinenungak\nR.I.P : Sian Lo Kan Pa Pu Enok Nih A Kan Liam Tak Ruangmang E\nApoi hringhran ko e, kan chinmi chungin thih lo nak thawng van theih hi cu lung a ttha hrimhrim loh. Chinmi chungin Kan pa Yangon um Hakha / Thantlang LCB Vice Chairman(1), LBC EC Upa le Laimi lak ah Bochan mi kan pa a si mi Pu Enoch cu Cuap, Kaal, Lung,Thin tthat lo zawtnak in ပန်းလှိုင်ဆေးရုံကြီး၊ ICU ah cansaupi a um nak in November 30,2020(2:26 am) ah mual a kan liam tak cang.\nAkal tak mi hna chungkhar sahlawh le khrihfa bu Bawipa tu nih hnem ko hna seh. Sung Sung pa Hakha/ Thantlang LCB le LBC na rianttuan tti hna nih kan philh kho bal lai lo kan mitthlam ah na cuang zungzal ko lai.


Chinram chungah A Ummi Tarnu Tarpa Nupa Farle Le Unau Vialte Hna Sinah Nawlnak Ca Kan Kuat Hna — Chin Miphun Tlangau\nSeptember 22, 2020 Salai Ephraim MYANMAR 0\nChin Ramkulh Me Ngeitu Vialte Sinah Nawlnak.Chinram chungah a ummi Tarnu, Tarpa, Nupa, Farle le Unau vialte hna sinah nawlnak ca kan kuat hna. Politics khelnak caan a si caah mah le dirpimi party tanh cio ding cu a phung a si.Kan ram hi ram dang bantukin uknak phunghrampi tlamtlingmi ngei cang usi law atu hi mah le duhmi party ah tanh le cawlcang ding a tha tuk nain kan ram sining ah luatnak a hmuh rih lomi ram kan si rih.Kan ram hi 1948 ah Mirang uknak in luatnak kan hmuh nain 1962 in Kawl ralkap uknak tangah kan tla cawlh.2008 Phunghrampi ruangah Kawlram cu ralkap nih a kan uk than.\nAtu hi ralkap uknak tangah a ummi kan si.\nNLD cozah a kai ko nain uknak nawlngeihnak taktak cu 2008 phunghrampi ningin ralkap nawlngeihnak tangah a si ko. NLD cozah a kai hnuah thawngtlami vialte NLD cozah nih a thlakmi an si lo. Ralkap nih a duh lomi thawngthlak. A thlah duhmi luatter le chuakter ti si ko.2015 in NLD nih cozah a kai i kan ram caah a ti khawh chungin rian a tuan. Kum 5 chungah kan ram thanhchonak tampi a tuah nain a tuah kho rih lomi tampi a um rih.NLD cozah a kai ka teah cun kan ram chungah mifir, misual, tlaihhrem, vawlei hmun chuh, inn hrawhpiak, dum hmun chuh tibantuk tampi a um nain kum 3 hnu cun a dai tuk cang. Mikhual cazin chek zong a um ti lo i kan hna a ngam tuk cang.\nRalkap nawlngeihnak donghter dingah NLD nih a phunphun in khua a ruat. Party dang cu pakhat hmanh an ruat kho lo lawng si loin a tuah khawh ding zong an si lo. Ralkap party USDP tu ah an bochan dih.Kum 5 chungah hi vial a tuahmi kan hmuh cang caah tukum hi NLD ahtanh rih u sih. Caan khatnak ah 2008 phunghrampi cu a remh kho rih lo caah Caan (2)nak hi tanh rih u sihlawhi Caan (2)nak chungah Ralkap nawlngeihnak zong a donghter cang lai,ram le mipi ca zong thiltha tampi a kan tuahpiak lai ti zong hmuh cia a si ko. Hi Caan (2)nak chungah NLD cozah nih kan ruahchan bantikin a tuah khawh lo ahcun 2026 in cun tanh zong a hau ti lo. Kan duhmi party ah kan tanhpi cio cang lai. Tukum kum (5) ca tal hi cu kan ram le miphun dawtnak le zawnruatnak ngei buin NLD hi tanh cio hna u sih. Kan ruah ningin thiltha tampi a chuakpi hrimhrim ko lai.\nRalkap nawlngeihnak hi donghter a si cang hnucun ramdang bantukin kan duhmi party ah tel zongah policy thatha sak ciami chungah kal ding a si cang lai i aho President a tuan zong a poi ti lo, zei party nih cozah a kai zongah a poi ti lo. Zalawng tein ram hruai khawh a si cang lai.Ka chim lengmang bantukin hruaitu cheukhat nih an thluak an hman i 2020 cu NLD nih cozah a tling kho lai lo, Coalition Cozah a si lai an ti, politics a hngalh huaha lomi cheukhat nih an zumh ve. Ralbawizik nih mah tluk a cawlcangmi hi zeiruabgah a si timi mipi nih an hngakh kho lo.NLD cozah a kai ding a fiang ko caah a hngilh kho ti lo. Party hruaitu tampi meeting a sawm hna, a phunphun in ruahnak a cheu hna.\nParty tampi nih an tanh ve nain party tam deuhdeuh NLD caah Me tam deuhdeuh tinak si ko. Thimnak tuah ahcun NLD a tling lai ding an fiang cang caah thimnak tuah rih lo dingin rawkralnak lam phunphun an kawl. Kan ram nih daihnak, thanhchonak le hnangamnak lei a panh khawh nakhnga tukum te hi cu party dang tanh loin NLD hi tanh cio u sih.Tukum Vote nih hin zungzal luatnak a si khawh bantukin zungzal ralkap sal sinak zong a si ve caah biatak tein khuaruat cio usih tiah kan nawl hna. By.C Laiki\nKawlram Ithit Hruai Ningin NLD Nih Rampi President Tlaih Khawh Nak Dingah MP 333 A Herh Loh By.Salai Lungthli Tum\nTotal visitors : 182,782


Hla 44—Toidormi Thlacamnak | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Arab Holh Armenia Holh Attié Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Galician Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Greenland Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong Holh Hungary Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kayin Holh (Sgaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Min Nan (Taiwan) Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Ronga Runyankore Holh Russia Holh Russia Kut Holh Rutoro Holh Saint Lucian Creole Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tamil Holh Tarascan Holh Tatar Holh Telugu Holh Tetun Dili Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Udmurt Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yapese Holh Yemba Yoruba Holh Zapotec Holh (Isthmus) Zulu Holh\n1. Jehovah Pathian,\n“ka thlacamnak hi ka theihpiak tuah.”\nKa hma a fak, a dam a har;\nka thil zong an rit tuk.\nKa lung a dong, ruahchannak a um lo,\nka tha a dih.\nHnemtu le zohkhenhtu Pathian;\nmithmai ṭha rak ka pe.\nKa thawhter law; in awk ka bawm.\nKa tha der tik, zumhnak fehter.\nKa lung dongh tik, nangmah kaan fuh.\nJehovah thazaang thar ka pe.\n2. Na Bia cu ka tha der tik,\nhnemtu le dornak a si.\nChim khawh lo tiangin ka cungah\nna dawtnak na langhter.\nNa Bia nih zumhnak le bochannak\nka ngeihter ko seh.\nKa lung nakin a ngan deuhmi\nna dawtnak ka hngalhter.\n(Salm 42:6; 119:28; Rom 8:26; 2 Kor. 4:16; 1 Johan 3:20 zong zoh.)\nShare Share Toidormi Thlacamnak\nToidormi Thlacamnak (Hla 44)


Kawl Ralkap Nih An Chim Tawnmi - Hakha Times\nAa tlak/rem ning “appropriate” or “Proper” le A herh ning “Necessary”\nMedia organization pakhat khat nih ralkap bawizik he hmaiton biaruahnak an tuah tik paohpaoh ah atanglei bantuk biahalnak hi a tel zungzal theu. Cu biahalnak cu zeitik ahdah parliament chungtel sinak in nan chuak te lai ti hi a si ton. Parliament chungah Ralkap 25 percent an um ti cu a hopaoh nih theihmi a si. Ralkap nih an chim tonmi cu a caan a rem tikah “appropriate time” hi a si zungzal.\nConstitutional Law le Policy sernak lei Professors hna nih an kan chimh tonmi cu a herh ning, aa tlak ning, a rem ning “appropriate, proper, necessary” timi biafang nih buaibainak tampi a chuahter. Cucaah phunglam, phungphai nan ser tikah “a tlak, a rem, a herh ning in” timi biafang hi nan hman lo ahcun a tha cem tiah an kan chimh theu.\nA luan cia caan meeting biachahnak hna kan rak tuah tonmi kha ka lung ah a chuak. Kan meeting biachahnak ah hin “a herh ning asiloah a tlak ning” in timi biafang te hi ka rak hman lengmang theu ve. Cu kong te cu discussion ka tuah ton ve i an nih hna ka chuak pah theu. Zeiruang ahdah acunglei biafang hna hi buaibainak aum lengmang ton hnga?\nUpadi chungah siseh, meeting biachahnak ah siseh, adangdang ah siseh, ruahnak aa khat lomi kan um ahcun acunglei biafang nih buaibainak tampi a chuahter cang. Cu bantuk buaibainak cu ram cheukhat nih an rak ton bal cangmi a si ve. Tahchuhnak ah thil pakhat kan tuah cang lai kan ti ahcun a cheu nih mah ti hin aa tlak ning asi ko an ti lai nain acheu nih mah hi cu aa tlak lo an ti khawh ve. Mah hi cu a herh bak. Kan tuah bak ding asi cang an ti lai. Khatlei nih a herh rih lo, tuah a hau rih lo an ti khawh ve.\nCucaah Ralkap bawizik hna nih a rem cang, a tlak cang, a caan nih a phan cang caah 25 percent Ralkap Parliament chungtel sinak in kan chuak cang lai an ti nak ding hi cu a duh le kum 1000 zong a rau kho. Kum 10 chung zong ah a si kho. “Ruahchannak tu in zei tikah ralkap nih a rem, a tlak, a herh cang” tiah an chim cang tu hngah peng dawh kan si cang ko lai caah ………..\nCredit: Salai Thawng Za Pum\nBy Hakha April 27, 2018\nKan hnu April 26 ahkhan North Korea Kim Jung Un cu South korea he tonbiaruahnak an...


Kawl Ralkap Nih Aanaa An Ting Hnu In AA Le ANP Hna Cu Dai Tein An Um,Zei Dah An Duh Nak Si HNga? – Chintanbo\nKawl Ralkap Nih Aanaa An Ting Hnu In AA Le ANP Hna Cu Dai Tein An Um,Zei Dah An Duh Nak Si HNga?\nFebruary 26, 2021 admin THAWNGPANG 0\nRalkap Uknak Lak Hnu Ah AA Le ANP Dai Tein An Umnak A Ruang.Ralkap uknak lak ah zei ruang ah AA le ANP dai tein an um? Hihi na ruat bal maw? Na thei bal hnga maw dek.Ralkap nih uknak an lak hlan ah khan AA le Kawl cozah ralkap cu nifatin ti awk tluk in an i phomh. Thimnak lai a si caah tlawmpal an dai deuh.\nRakhine ramkulh ah thimnak a tluan khawhnak hnga an dai deuh. Cu bu ah Rakhine ramkulh myone 8 ah thimnak tuah khawh a si lo.Cankarlak thimnak tuah an timh nain an tuah kho thai lai. An tuah hlan ah ralkap nih uknak an lak lawlaw caah nihin tiang thimnak tuah loin myone 8 an um.\nRalkap nih uknak an lak hnu ah AA cu voikhat hmanh an holh bal lo. Ralkap he zong an i kap ti lo. Dai dep an um ko. Cu pinah Rakhine ramkulh ah Party ngan a simi ANP zong dai tein an um. Kaa khat zong an holh bak lo. A ruang a um lai ti kha cu ruah ding a si ko.Cu pinah Min Aung Hlaing nih rianngan riansang pekmi ANP nih an cohlan lo, an duh. An tuan fawn rih.\nZiah Rakhine ramkulh ah cutin an um hnga. Rakhine ramkulh ahhin ralkap uknak lakmi sandah piahnak a um setsat lai. Sittwe ah tlawmpal a um. Myone dang ah a um lo. An nihcun an dai ngai ko.Rakhine mipi, AA hriamtlai le ANP ruah ning ahcun tutan buainak hi NLD le ralkap pawl nawlngeihnak an i cuh mi a si tiah an ruah. An mah kawl le kawl an buai tiin an hmuh hna.\n2015 thimnak ah Rakhine ramkulh ah khan ANP nih teinak an hmuh. Central ah NLD nih teinak an hmuh i NLD cozah an ser caah Rakhine ramkulh ah ANP cu NLD nih Chief Minister an pe duh hna lo. Rakhine ramkulh ah teinak a hmutu ANP cu NLD nih cozah sernak a pe duh hna lo.\n2020 November 8 thimnak ah Rakhine ramkulh myone 8 ah thimnak kan tuah lai tiah ralkap le AA nih an i zuam i kahnak zong cikhat an ngol ko nain UEC nih a him lo a ti caah thimnak an tuah duh lo.\nKNU Ralkap Nih Kawl Ralkap Pawl An Phomh Tthan Cang Hna.\nKIA Ralkap Nih Kawl Ralkap Fak Tuk In A Phomh Cang HNa.


Pathian cu a Tthawng i Thawngter an duh - A VEL IN KHAMH KAN SI\nPATHIAN CU A TTHAWNG! TTHAWNTER AN DUH VE\nJesuh nih mizaw pa cu, “Tho! Na pher I lak law kal,” tiah a ti. Chikkhat teah a tho I a dam; a pher aa laak I a kal. (NIV) John 5:8-9\nMizaw pa cu kum 38 chung dam lo in a um I, nifatin te damnak caah ruahchannak nganpi he bawmhnak hngak in a caangvai zungzal ko.\nMitampi kan nunnak zong ah Jesuh biakamh mi Teinak kha I bochan loin, lungdernak, ttihphannak, launak, thinphannak hna nih kan nunnak cu mizeng bang a kan hren tawn I cutincun mizaw bantukin vawlei ah kan nun a caangvai theu tawn.\nJesuh nih, “Tho! Na pher I lak law kal,” tiah a kan ti.\nJesuh nih mizaw pa hi thim ding a pek. “Na tho kho I na kal kho, zumhnak in tho law kal, na ttihphan mi thil vialte kha kal taak. Pathian cu a tthawng mi asi bantukin nangmah zong tthawnter an duh.”\nEfesa 6:10 ah, “A donghnak ah Bawipa he nan I pehtlaihnak thawngin nan thazaang cu, thawnter chin ko u.” Zumlo tu bantuk in vawlei hi kan mah thawnnak in dohding kan si lo. Teipiak tu Pathian bochannak he tu kan nunnak hi a kal ding asi.\nNihin zumtu kanmah cio bang mizaw pa caah hin zumhnak in aa thawh I a kal hmasabik lio caan hi a caah a har bik caan asi lai. Kum 38 chung a cawl ti lo i kalnak ah hman khawh a si ti lo mi a ke kong a ruah tikah zumhnak in a voikhatnak a ke van kar ding cu thil har ngaingai asi lai. Cun hi hlan ah Jesuh zong hi a rak zumh bal mi asi lo caah a har chinchin lai.\nZumhnak kar hlan kan timh tikah a kar khat nak van kar hi a har ngaingai. Mizaw pa zong hi a kar khat nak ahcun Jesuh chimmi hi a dik kho ko (Jesus might be right) timi ruahnak hi a nunnak ah alut lai. Kar hnih a van kar tikah, a zumhnak kar hnih naknih Jesuh hi a hman kho ko ti kha a chimh tthan (Jesus could be right). Kar thumnak nih cun Jesuh chimmi cu a Hman/Dik a hau tiah a ruah/zumh ter cang (Jesus must be right). Kar li nak a phak tik ahcun, a zumhnak kar li nak nih Jesuh chimmi cu a Hman/Dik tatak (Jesus is absolutely right) ti kha a cawnpiak cang.\nVawlei nunnak pawcawmnak ruangah, inchungkhar tlamtlin lonak ruangah, pumpak tinhmi tlamtlinh lo ruangah, lungduh tlamtlin lo ruangah, pum damlonak ruangah, sianginn cacawnnak ruangah, pawngkam minung hna he I hawikomhnak ah tlamtlinnak um ruang ah, suingun chawva lei ah chambaunak ngeih ruangah, fa le ruangah, nu le pa ruangah, rianttuan harnak tbk... ruangah lungrethei vansang au in, um in na Nunnak thlarau cawl kho lo in a zeng ve sual maw?\nJesuh nih, “Rethei le thilrit mi vialte hna, ka sinah ra tuah u, dinhnak kan pek hna lai. Ka seihnam kha I bei u, kei cu nunnem le toidor mi ka si caah ka nawl hi I cawn ve u; cun dinnak kha nan hmuh lai. Ka seihnam cu a bei a nuam I ka thil cu a zaang,” tiah a ti. Matthai 11:28-30 Cuticun Zumhnak he amah a fuh mi hna paoh nih Vawlei nih pek khawh lomi Hnangam Daihnak, Vancung in a rami hnangamnak, an co i, a zeng mi an thlarau cu a tho I a kal. Jesuh sinah ra law an tthawnter lai I teitu ah an ser lai. Zumhnak in Bawipa fuh; thawnnak an pek lai.\nTtihphannak, thinphannak le, lungdernak in a zengmi Thlarau Nun a ngei mi hna:\n1. Dam kan duh maw?\n2. Damnak ding caah Pathian fialmi paoh kan tuah lai maw?\n3. Pathian bia kha cohlang in ka pher (Ihphah) kha I lak in, a chim ning tein kan kal lai maw?\n4. Zumhnak chung ah nung in thinphannak hi kan kal tak lai maw?\nKa pa dam ka duh. Kan zumh khawh lo nak chung in ka bawm. Ka tthawnnak le ttihphannak in ka luat nak hram sihram ko. Amen\nJohn Walker nih “God Wants You Strong” tiah a tialmi capar tharchuah mi a si.


Mipi nih Mifir Tiah Hnu An Chit Lio ah Samaria Mitha Pu Cung Hu le Tinaa Nu nih An Tuam Hlawm mi Pi Ni Zing – CHINLAND TODAY NEWS\nDawtnak Phun dang Ruahning Phun Dang: FB Online chung ah mawhchiatnak dang zaangfahnak dang.. aa cawhtthup mi cung ah Tinaa Nu thil tuahmi: “Pa Hu nihin ah Pi Ni Zi kong an postmi ka rel i ka zaangfak tuk i Kyats – 100,000/- te, in kua ning law na va ka pek piak kho hnga maw” tiah a ka ti. “Ka pek khawh lai” tiah ka leh.\nPi Ni Zing hi Hakha khuachung ah laithil zuar in aa chawk tawn mi a si i mi umlo kar ah mi innchung ah a lut i an thingkuang a boah laipuan le laihni a lak an ti caah mi inn a luhnak sang Chin Oo Sii sang mino hna nih an rak tlaih i facebook ah mipi i ralrin cio dingin thawngthanh an tuah i a hmanthlak tiang an tar piak .\nMi tampi nih an soisel i heh tiah an thangchiat lio le a mah zong ningzak mi hmaikhap lo in a um lio ah a caah Samaria mitha an chuak than . Minung hi kan nunning kan khuasak ning nih a pek lo tuk ah cun kan duhlo tuk mi fir duhnak thinlung tiang a ngeikho ciomi kan si .\nPi Ni Zing zong hitluk mualpho le ningzah nak a tuatlio ah a sinak theihthiam in zangfahnak thinlung le dawtnak tjhinlung te he phaisa ting 1 a kua tu le a va petu Tinaa nu le Pu Cung Hu cung ah Bawipa thluachuah um ko seh .\nBreaking News : Hakha ah Laithil Ai Zuar ter i Mi Innchung Ah Lut in Thil A Firtu Pi “Pi Ni Zing@Saa Doi ” An Tlaih Khawh Cang


KNU Cawlcangh Cu Min Aung Hlaing Le A Ralkap Nih Celh Dawh A Si Ti Lo! – Chin 11 News\nKNU Cawlcangh Cu Min Aung Hlaing Le A Ralkap Nih Celh Dawh A Si Ti Lo!\nPosted By: chin11news March 23, 2021\nTatthung khua pawng Nanat Ttaw timi hmun ah Kawl ralkap le KNU an ii kap..Ralkap 250 hrawng an thi,100 hrawng uniform phoih in Tatthung khua lei ah an zaam.. KNU minumg pathum an thi ve. Cun A tanglei Hi KIA Kong A Si Chih!\nKIA zungchoh Laiza pawng ummi nih Dawrnak khur an khuar ve cang; KIA le ralkap i kahnak a zuallei a panh caah KIA/O zungchoh umnak Laiza pawng ummi Woicyai ralzam Kachin pawl nih dawrnak caah tiah khur an i khuar ve cang. Atu Kachin Woichyai ralzam pawl umnak hmun khi KIA zungpi umnak Laiza in a hla lo.\nCucaah a hlan bantuk in Ralkap le KIA i kahnak hi a si khawh caah mipi lei ralrin in an umnak a si.Mipi lei hrimhrim nih KIA cu ralkap pawl doh ding in an fial hna caah cat loin KIA nih ralkap an kah hna. Mipi lei zong ralring in um uh tiah KIA lei nih thawng an thanh ve hna. Crd/


Korea Nih, Ralzam Lak A Phih Than – Chin Modern News\nKorea Nih, Ralzam Lak A Phih Than\nPosted By: chinmodernnews December 14, 2018\n2018 kum thok in Thlang Korea nih Malaysia um ralzaam lak cu a rak thok ve. October thla chungah khan ralzam minung 14 an rak cohlan hna. Minung pakhat a kal duh lo caah ralzam minung 13 lawng Malaysia IOM nih a rak kuat hna.\nCun, kum vui thokka ah IOM Malaysia nih Ralzam minung 17 (Chungkhar khar 4 le single a simi 2) hna cu kuat dingin timhtuahpiak an si.\nThlang Korea cozah lei in Ralzam lak phihkharnak cu Malaysia IOM le UNHCR ah thawngthanhnak a hun tuah than. Kum vui, 2019 cun ralzam ka cohlang than ti lai lo tiah thawngthanhnak cu an hun tuah.\nA si nain, IOM Malaysia nih Thlang Korea ram ah kuat dingin timhtuahnak a ngeih ciami ralzam minung 17 hna cu tukum December thla chungah tuah a kuat than hna lai. Kum vui cun Thlang Korea nih Ralzam cohlan/lak a phih khar than lai.\nThlang Korea nih ralzam cohlan/lak phihkhar a tuahnak a ruang cu Yemen (Middle East) rammi minung 100 leng (Thlang Korea ram ah aa taapmi) hna nih ramchung dornak an hal hna nakin aa thokmi a si.\nYemen (Middle East) rammi minung 100 leng hna cu thla zeimawzat a luan ciami ahkhan Thlang Korea ram Jeju Tikulh ah tourist bantukin an rak tlawng. An visa a thih hnu ah phungning lo (overstayed) in an rak um caah ramchung um khawhnak dornak an hal hi a si.\nMah cu Yemen rammi pawl nih Thlang Korea ram ah dornak an halmi cu ramchungmi mipi hna nih duh lonak fak piin June 30, 2018 ahkhan “ralzam deu nan si,” tiah an rak aupi. Cucaah, atu hi mah bantukin Malaysia um ralzam cohlan le lak zong an phihkharnak hi a si.


Tuzaan Myanmar Idol cu Benjamin Sum nih a ruh dih ko | THE CHIN EXPRESS\nUpdated on June 21, 2021 11:13 pm\nTuzaan Myanmar Idol cu Benjamin Sum nih a ruh dih ko\nTuzaan Myanmar Idol top 10 zuamnak ah Benjamin Sum nih biakhiaktu pawl thinlung a lakbik.\nMyanmar Idol season 4 top 10 pawl cu Rock hla in an i zuam hna. Benjamin Sum cu ‘Tuamae, Mataaneh’ timi hla in aa zuam.\nJudge Tin Zar Maw: Na muihmai a hmumi paoh nih dawt dingin thluachuah pekmi na lo. Phundang te na si. Nangmah tein aw, style le hlasak dante na ngei.\nHla na sak lio i na style kha ka lung a ka suk tuk. Tu zarh zuamnak ahhin na caah ka thinphang pah. A ruang cu a luancia naa zuam lio i awsang na kai paoh ahkhan hnulei naa her. Na aw maangte na telhchihmi kha ka lungtling tuk.\nJudge Phyu Phyu Kyaw Thein: Phyu Phyu Kyaw Thein a keuhka te zoh bak si ko. Naa hruhpi. Hlasak ahcun i hruhpi a hau. Midang nih cun ka chimi hi an i fiang lai lo nain nang cu na fiang lai ti ka zumh.\nNa caah a biapimi a si ruangah ka chimmi a si. A caan ahcun i hruhpi hi a herh lo tiah mi tampi nih an ruah. Nain, minthang pawl cu phundang cio in kan hrut hna. (Tin Zar Maw – si, a dikmi a si).\nNaa hruhpi lawng siloin na aw zong ttha. Na aw tthat lawng si rih lo, aw phundang te na ngei fawn. Nangmah hlathar silole mi hla na sak zongah nangmah style tein na sak khawh kha a biapi tukmi a si. (Aung Ko Lett – Hallelujah). I zuam chih ko. Kan zohthla tuk.\nJudge Aung Ko Lett: Nu pahnih nih an chimmi ah a tling dih cang. Biachim awk an ka nganh ti lo caah an cungah ka thinhung. Kan huat hna ning. Benjamin na thiam tuk.\nTunai Phyu Phyu nih a chim bantuk khan i molhpi lo ahcun awngmin khawh silo. Kan nih zong a hrutmi chungah kan i tel ve. Nang cu a phunphun ah aa tlak ningin naa thleng kho.


Zarkhat le Suimilam 24 chung idohnak thawng pang Ukraine lei nih report an pek ning ah hriamnam an kah chiat piak mi hna cu, – Kawltu Team\nZarkhat le Suimilam 24 chung idohnak thawng pang,\nOperational update General Staff, Armed Forces of Ukraine nih 23 May 2022 tiang thil cang mi report an pek mi ah cun:- Armed forces republic of belarus lei nih Volyn & Polissya ah Russia ralkap hna caah intelligence riantuan in, Gomel region ah kalter in- air & missile strikes hmang in Ukraine an thuat/doh hna, Slobozhansky lei ah Russia 6th Combined Arms Army Western Military District & Baltic Fleet, mi hna cu, Kharkiv lei hawih in Ukraine ralkap hna he an ithuat/doh hna khi asi, Velykyi Burluk, Kapitolivka, Mykhailivka, Levkivka, Zabavne & Kupyansk lei hmunhma hna ah an ikulh deuh deuh hna khi asi, Hmun dang ah Russia Western Military District 11th Army Corps of the Baltic Fleet, the Eastern & Central Military Districts hna nih area of Dovhenke lei ah an thuat cuahmah lio asi, Avdiivka, Kurakhiv, Novopavliv & Zaporizhzhia lei ah cun Russia ralkap cawlcang ning azia deuh an ti.\nThe operational update of General Staff of the Armed Forces of Ukraine as of 06.00 on May 23, 2022, Suimilam 24 chung ah Luhansk lei ah Ukraine nih Russia hriamnam hna an kah chiat piak mi hna cu:-\n6 tanks, 10 units of armoured combat vehicles, 6 units of Russia vehicles hna asi, Air defence units hna nih an hrawh piak mi cu:- 1 Orlan-10 UAV, 1 Su-25 aircraft, Air, anti-aircraft missile units Ukraine Air Force hna nih Russia ta 4 cruise missiles an kah chiat piak fawn.\nZarkhat chung ah an hrawh piak mi hna cu:- 20 artillery systems, 1 anti-aircraft missile system, 43 tanks of which 4 are MLRS, 79 armored vehicles, 7 special armored vehicles\n34 vehicles hna an si pin ah, Air defense units hna nih an hrwah piak mi hna cu:-3 aircraft, 18 unmanned aerial vehicles hna hi an kah chiat piak mi hna an si tiah Ukraine Media report nih alanghter mi asi.\nKan duh ah cun Ukraine nih hin Black Sea hi kan khamh rocar khawh,\nKan duh ah cun Black Sea hi kan khamh khawh ko, Sihmanhselaw vawlei cung minung 1.6 billion hna caah ei/din tha an ngei lai lo caah asi tiah Ukraine President nih ati, Russia bantuk in lungthiang lo put hi ka duh lo, mi tampi nih ei/din tha an ngei lo pin ah zeitluk in dah harnak kan ton lai timi hi kan ruah caah, Black sea kan tong lonak asi, The Economist hna tuaktan ning ah cun, Russia hi minung upatnak le zangfahnak ngei lo asi nak hi, vawlei minung hna ei/din tawpter khawh hmun timi hi theih bu in, Black Sea ports hramhram in an sumdawn mi hna kal khawh lo ding in an khamh mi asi an ti, MLRS systems & Heavy weapons hna nih Ukraine a phan can ah cun Russia Black Sea port khamhnak hi donghter asi cang lai tiah ati.\n← China acoyah nih Myanmar ralkap Bawi pawl tuanpi ti lo ding in Open letter ram 9 hna nih an pek,\nRussia nih ral an doh ank ah hin amah long si lo in Middle East minung tampi le Barrel bomb specialist an timi anrak hman mi khi asi rua? →


Khah I Bawm In Israel Doh An Timh Taktak Cang Hih – Chin World News Evening\nKhah I Bawm In Israel Doh An Timh Taktak Cang Hih\nAugust 31, 2019 Salai Van World News\nKan theih bantukin atu lio cu Israel le Iran hi zeitik ah dah ral an thawh lai ti lawng te ruah cio a si! A luancia zarh ah khan Israel Air Force hna nih Lebanon ramchung i, Iran’s Revolutionary Guard Corps tang mi Quds Force na umnak hmun cu jet fighters hmangin a hrawhpiak dih hna.\nCu lawng si loin Syria le Iraq ramchung i, Quds Force cawlcanghnak le an hmunkhur tiah ruah mi zong a hrawhpiak dih hna. Mah thil hi Lebanon, Iran le Shia militia hna nih sualphawt in, “Israel nih hi thil a tuah mi hi ralthawh ter a timh ruangah si” tiin, Israel phomh an timh colh ve.\nHizbollah hruaitu Hassan Nasrallah le bang nih cun Israel cungah lehrulnak kan tuah hrimhrim lai tiah,” tuan ah khan a rak chim bal cang mi a si. Nasrallah hronak cu PM Benjamin Natanyahu nih lehnak tuah colh in a timi cu zei bia hmanh chim lo in dai tein khan um ko. Israel nih cun amah le mah venhimnak a theih i, michiatnak ding tiangin doh hi a theih ko,”tiah Nasrallah cu a ti ve. Nasrallah nih hin Zionist regime lairelnak a dong deng cang, ramriah lawng si loin, a tak in kan tuah cang lai, tiin Israel hi a rak hro bal cang.\nHizbollah pawl hi hriamnam le phaisa tampi Iran nih a bawmh peng hna caah, missile ttha ttha, an duhnak hmun paoh ah kah khawh mi “precision-guided missile” tiangin Iran nih a bawmh hna i, Lebanon ah upgrade in, Israel ram kahnak ding tiin chim a si. Hizbollah pawl sinah Missile le Rocket hi 130,000 tluk Iran nih a pek cang hna tiin Israel Intelligents hna nih an chim i, Rocket bantuk zong tampi an ngei,”tiah an chim fawn.\nHeng Shia muslims: Hizbollah-Lebanon, , Hamas & Islamic Jihad-Gaza Strip, Houthis-Yemen, Iraqi Shia militia hna nih hin Israel le Iran an i tuk ahcun Israel hi kakip in le a rem remnak paoh in Israel ram hi doh an timh peng mi a si.\nUS A Ummi Nu Le Pa Hna Rak I Ralring Uh Misual An Hraang Kanmah Miphun An I Cawh Cucaah\nPresident Vladimir Putin Thil Tuah Ning Cu Ttihnung Cang Ko Hih


Tutan 2020 thimnak result zeimawzat ka theih cu ka ngaih chia bak ko – Myanmar Chin\nTutan 2020 thimnak result zeimawzat ka theih cu ka ngaih chia bak ko.Nain CNLD nih mah miphun dawtnak kongah lungput (Mindset) in teinak kan co mi ka ruah ah kaa lung hmuih than.Party hruaitu hna le candidate hna le mino vialte le vote a petu vialte upatnak kan pek hna.CNLD mino hna nih khi lei thlichia a hrang mi kha hi lei ahhin kan lungthu le kan tappi cu a si tiah khua kip ah muko an tum thawng cu Chin ramleng tiang a cul dih i lung a hmui kho tuk.\nDemocracy i a hrampi le a muru cu minung nih kan ngeihmi covo zalong tein kan hman khawhnak cungah hram a bunh mi a si.A bik in cu kan miphun covo kan hmuh khawh thannak ding caah kan i zuam.Cu ruangah kan miphun identity a si mi “Chin” party CNLD kan dirpi.A cozah a ser kho dingmi va tanh khi kan mit a thi naisai lo eh.Zeicatiah a sung deuh mi thil kan i tlaih.Kan i tlaihmi le kan i timhmi hmailei kan nor khawhnak ding caah CNLD cawlcangnak hram kan thawk khawh hi teinak a si ve ko.Cozah tlaih lo zongah caan karlak ah miphun caah tuah ding tampi a um liangluang ko.\nTuzan cu mitku sii he it phawt ko ning! Thaizing cu ni dang a si te ko lai.\nSanghre tial mi>>\nTutan kan Chin ram thimnak cu US nak in an zoh a nuam deuh. Nan lungthin zong a pical deuh.\nA sung mi zong nih lungthin pical ngai he lomhnak nan chim khawh. Nan rel khawh. Alangpar in an rak zoh tu hna caah a nuam. Kan ram democracy kalning a tha chin thluahmah ko.\nTeitu a hmu mi zong nih nan i zuam cawh mi palai zongah upatnak nan pek hna. Zoh a dawh tuk hringhren.\nCNLD he NLD he teinak a hmu mi vialte nan dih lak cungah Big Big congratulations nan si. Rian lianpi mipi nih kan in pek hna. Kan Kawlram hmai ah na miphun cawisan dingah kan biak Pathian nih mipi hmang in an thim hna.\n2021 – 2025 chung cu mipi he neih niam tein rian a tuan kho zungzal mi MPs kan si piak hram ko hna uh.


US President Joe Biden Hi US Ralkap Lubik A Si Lonak A Ruang Hi Ruah A Hau! – Chin 11 News\nUS President Joe Biden Hi US Ralkap Lubik A Si Lonak A Ruang Hi Ruah A Hau!\nKan President Taktak Cu a si. Joe Biden a si.:- Tuchunah USA President taktak hi a hodah a si timi hi kan ifianta a herh. Joe Biden hi a si taktak maw? Kan tanhmi pa hi a hodah a si ti le USA hi zeidah a cang timi hi kan theihfian ta a herh. Nihin Ralkap hi Joe Biden hi USA ralkap lubik zeiruangah dah a si lo timi zong ruahpah a hau. Cun Trump a rian in a din cang ko buah President kan pek lengmangmi zong hi zeiruangah dah a si.\nUSA ramchung kan um ko nain a sining theihve lo hi, kan inn chungkharah kan um ve ko nain kan inn chungkhar kong theihfianlo he kan i lo kho ve ko hnga. Thildik hi khawika dah a um timi zong kan cuanhve a herh. Ka chimmi hi a dikdih ka ti ve bak lo i, mi tampi nih kan chimmi a tlinlo tikah ka zum tilo timi khi zeidah a si. USA hi khawika lam panhindah a kal timi hi kan zohve a herh.\nTrump President kan coterthan lengmangmi zong hi umzia ngeilo cu a si ve. Nain USA mipi nih an tlaihchan i an duhvemi kong kan chimve mi kha a si. Kei kalaknak hi Website deuh le News i an chimmi kan chimi hna si tihi fianter ka duh. News le Website tam deuh le youtube nih an chim tambik cu Joe Biden hi kan president a si lo kan cohlan kholo tinak deuh kan chimhmi hna kha asi.\n(Akarlakte tanhta ka duhmi cu :”Dominion sues Rudy Giuliani for $1.3 billion over false election claims. Hihi Rudy Giuliani lianter an timhnak hi an i chuahsual a siah cun Dominion seh terrtu Company hi fak taktak in ai chuah sual than te lai. An mualphoa fahnak a si te lai”.)’ Atu kan President cu Joe Biden a si ko ti cu zapi theih a si. Nain hnahnawhnak le duhlonak kong kan chimhve mihna a si.\nKha ka bia a sau katheihtawkte kan chimhve mihna cungah kaphnih deuh in bia kan ngeihthiam awkah kan duhpiak hna. Bawipa khuakhan hi kan caah a tha bik, USA hmailei a kal lai dingmi vialte, a si lai dingmi vialte Pathian khuakhan cia dihmi chungah a kal ko. Pathian kutzapei chungah an um tihi ka bia donhnakah . Reltu dihlak nan cungah kai lawm! Credit: JTZT


Pu No Than Kap kongah dik lo tukin caa an taarmi kongah fianternak – Chin World News Evening\nFalam CNLD nih Pu No Than Kap kong he pehtlai in Pu No Than Kap nih saduhthahnak a ngeihmi vialte cathanh an chuahmi cu khuaruahhar taktak a si. Falam ca in an ṭialmi a si i, Laica in aa tlakning in kan rak leh chin. Falam in rela duhmi nih Cathanh an chuahmi hmanthlak in kan rak taar chih i rel khawh a si.\nHi kongah Falam CNLD nawlngeitu lei nih thawngfianhnak zong an rak tuah te lai. Hi ca hi Falam CNLD chungtel zongah aa tel lomi mi pakhat nih a chiahmi a si tiah theih a si. Hi kongah Falam CNLD lei zong nih mipi sinah thawngfiahnak an tuah te lai.\nHi kongah,“Falam CNLD party nih mipi sinah ca an phawtmi lakah CNLD Pu No Than Kap a hmasabik a saduhthahmi timi catlak cu Falam CNLD i theihpinak tel loin,pumpak in chuahmi a si,” tiah Falam peng CNLD mino Committee hruaitu siin thawng kan theih.\nHi catlak chungah Hakha le Falam huatnak a chuahpi khotu cathluan hna zong a tel i Falam CNLD lei zong nih hi ca an taarmi kong he pehtlai in mipi sinah thawngfianhnak an tuah an i timh cuahmah lio a si tiah thawng kan theih fawn.\nFalam CNLD mino hruaitu pakhat nih,“Kha ca kha Falam CNLD zongah aa tel lomi mi pakhat nih amah pumpak in a rak chuahmi a si. A dang cahmai pawl cu Falam CNLD nih a chuahmi a si ko. Ca an nam cuahmah lioah kha ca kha a rak pek hna i ca namtu zong nih ṭha tein zoh ta hmasat loin a rak nam chih ve. Cucu an phawt dih hnu lawngah kanmah lei zong nih kan theih i phawt ti lo dingin kan kham hna,” tiah Falam peng CNLD mino Committee hruaitu siin thawng kan theih. Chirhchan: Zalen


MAH Caah Thawngpang Chia Tak Tak, General Min Aung Hlaing Cu Tlaih Ding An Ti Cang Ko Hih – TIMES OF CHIN NEWS\nMAH Caah Thawngpang Chia Tak Tak, General Min Aung Hlaing Cu Tlaih Ding An Ti Cang Ko Hih\nA ralaimi April ni 24 ah an tuah dingmi ASEAN summit meeting kong cu atu lio media ah cun a lar pawl ah a hong cang. Kawlram chung buainak kong an ceih lai I, ralhrang hruaitu General Min Aung Hlaing zong an sawm ve. Thailand prime minister Prayuth Chan-ocha cu tel ai tim lo I, amah aiawh tu dingah midang thlah a timh tiah thawng theih asi.\nMalaysia prime minister Muhyiddin Yassin cu I tel ai tim. Asian ram hruaitu upa hna zong an I tel lai. Ralhrang hruaitu General Min Aung Hlaing cu kawlram a chuahtak sual asi ahcun an hrocernak cu celh ding khin ai tuah loh. Vawleicung pumhuap R2P Director Dr. Simon Adams zongnih ralhrang hruaitu General Min Aung Hlaing cu minung covo buarnak ah mawhphurtu asi ruangah tlaih ding asi.\nKawlram a chuahtak asi ahcun vawleicung huap nawlngeitu hna zongnih rak tlai uh. ASEAN summit ah amah ai ah National Unity Gevernment (NUG) tu sawm deuh ding asi tiin a twitter ah a tarlangh. Indonesia Embassy nih ralhrang General Min Aung Hlaing cu onlin vedio in ASEAN summit meeting ah kai ding in a theih ter tiin an tarlangh fawn.\nMah hnu ah thil umtu ning an van hlathlai deuh I Nikkei Asia thawngzamh tu nih ralhrang bia phuangtu Zaw Min Tun cu biahalnak a tuah I, ait el lai a rak ti. An tuah nak ding hmun Jakarta theng ah hin a kal hnga maw tiin an hal than I, Zaw Min Tun nih cun a kal hrimhrim ko lai tiah a ti. (He will definitely go tiin a chim). Credit: Rih News